Termit pielessä – ja sen myötä ajatuskin — ArnoKotro\nJuha Kuikka 11.8.2017 10:50\nTällä kertaa olen täysin samaa mieltä kanssasi. Olen juuri tuota asiaa monasti ajatellut ja tuot sen hyvin esille.\nArno Kotro 11.8.2017 12:02\nmainiota että saimme tämän päivän nähdä - olemme samaa mieltä :-)\nDennis Holm 11.8.2017 11:37\nMinua "kyrsii", kun ihmiset (esim. toimittajat) käyttävät ristiin termejä, kuten siirtolainen-pakolainen-maahanmuttaja-turvapaikanhakija. ym.\nMista elävästi joitan 10vuosia sitten, kun Länsiväylässä oli juttu voimajohdon tippumisesta Suomenojalla: "johdossa oli 25 000 kilovoltin virta" ?!?!?\nTaikka, kun sanotaan "kaksi kertaa halvempi". Mitä se itseasiassa tarkoitaa? Puolet halvempi? i.e. 50%? Taikka jos lukee niinkuin on niin se tarkoitaa että, jos tuote maksaa 100, niin 2xhalvempi tarkoittaa 200, joten kun otat tuotteen, niin saat vielä 100 itsellesi. ;)\nJuha Kuikka 11.8.2017 11:42\nNaisten lehdissä mainitaan joskus, että ateria voi sisältää tuhat kaloria. Olen joskus ihmetellyt, että mikä se sellainen ateria on, kun yhdessä juustovoileivässä jo voi olla kaksisataatuhatta kaloria.\nJani Korhonen 11.8.2017 13:41\nPuhekieltä. "Kalori" = kilokalori. Samaan tyyliin kuin "kilo" = kilogramma.\nJuha Kuikka 11.8.2017 23:21 Vastaus kommenttiin #10\nMutta onko puhekielessä gramma sama kuin kilogramma.\nJuhani Vehmaskangas 11.8.2017 12:19\nHyvä kirjoitus Arno!\nJa hyvä kommentti Dennis!\nItseäni kyrsii tuo sama asia; "kaksi kertaa halvempi", mutta myös tapamme puhua luvuista tyyliin 1-4 (yksi viiva neljä)\nvrt. ett till fyra, tai; one to four.\nToki esim. säätiedotuksissa näkee parempaa tyyliä, kuten: 1...4 astetta (yhdestä neljään).\nLiisa Polameri 15.8.2017 22:33\nSain aikaan kevyen aasinsillan ja tuon ihmettelynaiheeni nyt tähän.\nJa todellakin! Jos on joskus saanut tai nostanut hyvää palkkaa, tilanne saattaa muuttua hyvinkin radikaalisti. Työura saattaa äkisti katketa syystä tai toisesta ja jäädä eläkekertymän kannalta liian lyhyeksi.\nTänä päivänä maristaan naisten itsekkydestä ja mukavuudenhalusta, kun he eivät halua jäädä kotiin vanhoilliseen tyyliin hoitamaan lapsia. Hallituksen ja työnanatajienkin taholta, luvataan jopa lapsibonuksia syntyvistä lapsista ilman, että perhevapaita samalla tehokkasti tasataan.\nSitten esimerkkinä vaihtoehtobonukseta. Jos se lapsi sitten joskus suunnittelee vaikkapa virtuaalitodellisuuslaitteita yritykselle, niin eikö tämän suunnittelijan kuuluisi paremminkin saada äitibonus annettavksi äidille lapsibonuksen sijaan. Nämä äidit kun ovat niitä, jotka meidän järjestelmämme unohtaa ja halveksii heidän panostaan eläkkeen yms leikkauksilla.\nMarja-Liisa Kalkela 11.8.2017 11:58\nei rikkaista ja varakkaista. Siinä on nimittäin melkoinen ero.\n-Jos Ahon hallitus pisti edm.veron verovapaaksi -93 -12 ajan 90 000e/v\nEikö siitä syntynyt mukava pesämuna+korot?\nEnpä usko että keskituloisellakaan palkansaajalla oli mitään asiaa tuohon.Ahon/Viinasen leikkaukset vei kaikilta muilta,mutta ei rikkailta eikä maatilayrittäjiltä.\nEi viety nytkään-\nSolidaarisuusvero Urpilainen pudotti 60 000e/v-12\nSipilä nosti heti-15 sen 75 000e/v\nNyt kaavaillaan nosto-18 takaisin 90 000e/v\nMax Stenbäck 11.8.2017 13:08\nKaverini nauroi aikanaan, että tässä sitä kuulutaan iltapäivälehden mukaan Suomen rikkaimpaan kymmenykseen, vaikka nettovarallisuus on negatiivinen. Ei ihme että Suomen sanotaan olevan pääomaköyhä maa...\nMarja-Liisa Kalkela 11.8.2017 14:05\nJos vilkaisee EU-maiden BKT/velka suhdetta meillä 63% raja EU määrittelemä on 60%\nNiin ei mitään hätää .Joillain on pitkälti yli 100%\nMikko Engren 11.8.2017 13:25\n"Talous kasvaa kaikkilla mittareilla huikeaa 3% tahtia hallituksen määrätietoisten toimien takia." Pitääkö edes avata? Pakko se on pohjalta 8v syöksyn jälkeen välillä noustakin ja hallituksen toimista huolimatta, maailmantalouden trendien perässä.\nHyvnätuloisuus riippuu paljon asuinpaikasta ja rikkaudet peritään, joskus harvoin miljoonansa voi saada vuosikymmenten työllä jos yrittäjäksi uskaltaa.\nToimareiden boonuksista taas Harkimo sanoi oleellisen kun taas Herlin tuossa puhuu roskaa, se hänen osaamisensakin on aika vaatimatonta ja keskittyy nillittämiseen ...\n"Silti on hyvä kysymys, miksi pörssiyhtiöiden johtajille maksetaan näin suuria summia. Väitetään, että jos palkat olisivat pienempiä, johtajat karkaisivat ulkomaille. Se on pötyä. Kuinka monta isoa suomalaista toimitusjohtajaa muka nyt on ulkomailla? En tiedä yhtään."\nHeikki Rinnemaa 11.8.2017 14:01\nEhkä parit termit on pielessä.\nRahan arvon käsitys palkkojen osalta.\nPalkoista puhutaa aika kepposesti nykyaikana, käytetään termejä pienpalkka, keskipalkka, hyvätuloinen, prosenttikorotus, jne.\nJo 1000€ palkkaero kuukaudessa tekee vuodessa 12000€uroa ja 25 vuodessa 300000€. Jos sinulla on 1500e sijasta 2500€ palkka saat maksettua 25 vuoden asuntolainaa aika reippaasti.\nOttaen huomioon palkankorotusmekanismimme niin pienpalkka-alojen pitäisi aina vaatia suuria korotuksia jotta pysyisi menossa mukana seuraavat 25 vuotta.\nJa progressiivisen verotuksen termistö.\nProgressiivisen verotuksen keksiminen lähes sata vuotta sitten oli suurin virhe mitä verotuksessa on voitu keksiä.\nProgressiivistä verotusta on käytetty vuosikymmeniä argumenttina suurten tulojen perusteluille ja samalla se nostaa tuotantokustannuksia sekä hämärtää tuotteen tai palvelun hintarakennetta.\nToinen moka mikä on tapahtunut on ollut laittaa eri tulomuodot eriarvoiseen asemaan verotuksessa, palkkatulot ja pääomatulot.\nVoiko virheellisiä päätöksiä mitenkään korjata lyhyellä aikavälillä tai pitkälläkään? Hmm,,\nProgressiivisen tuloveron poistaminen onnistuisi pienentämällä samalla vastaavasti bruttopalkkaa ennen veroja.\n- Se tosin tekee sitten verokarhun kassaan vajausta?\n+ Toisaalta halventaa tuotetta ja palvelua.\nEntä palkkatulojen ja pääomatulojen laittaminen samalle viivalle. Se nyt on teknisesti mahdollista.\n- Riski että päämatulojen tuottoprosentin on noustava jotta se kompensoi verotuksen aiheuttaman tappion, miten se hoituu?\n+ Toisaalta silloin ihmiset on tasa-arvoisia tulojen suhteen.\nJa verotus yksinkertaistuisi;\n+ paljon etuja,,sangen paljon\nRoope Luhtala 11.8.2017 14:15\n"Jos rikkaiden (eli varakkaiden ja vauraiden) verotusta halutaan kiristää, silloin pitää palauttaa varallisuusvero ja korottaa isojen perintöjen ja lahjojen verotusta ja kohdella pääomatuloja samalla kaavalla kuin ansiotuloja."\nVarallisuusvero ja perintövero vaativat byrokraattista omaisuuden arviointia, jossa on mahdollisuus tehdä virheitä. Esimerkiksi talon arvo on hyvin vaikea arvioida, sillä hometalo näyttää päällepäin samalta kuin hyväkuntoinen talo. Lisäksi kummatkin verot luovat negatiivisen kannustimen kerryttää varallisuutta. Myös korkea pääomatuloverotus vähentää kannustimia sijoittaa tuottavasti, ja kannustaa siirtämään pääomat veroparatiisiin.\nParempi tapa vähentää varallisuuseroja on nostaa maapohjan kiinteistöveroa ja muiden luonnonvarojen käytön verotusta. Maasta ja luonnonvaroista perittävät verot riittävät kumoamaan kaiken epäreilun eriarvoistumisen, jos ne peritään täysimääräisinä, eikä niillä ole haitallisia kannustinvaikutuksia. Kaiken työllä tehdyn omaisuuden arvo laskee nopeaa vauhtia, esim. 10 vuotta vanha tietokone on lähes arvoton, joten muuta varallisuutta kuin maata ja luonnonvaroja ei ole syytä verottaa, sillä sen arvo laskee muutenkin nopeasti.\nAustralialainen ajatushautomo Prosper on laskenut, että maata ja luonnonvaroja verottamalla voitaisiin kerätä n. 23,6% bruttokansantuotteesta. Suomessa tämä vastaisi n. 40 miljardia, eli huomattavasti enemmän kuin varallisuusveron, perintöveron ja pääomaveron tuotto: https://www.prosper.org.au/2013/12/03/total-resour...\nAmos Ahola 11.8.2017 15:12\nHyvä kirjoitus - en tiedä onko termien sotkeminen tietoista vai ei, mutta ainakin se on yleistä.\nMyöskin köyhyydestä puhuttaessa sotketaan sekä absoluuttista että suhteellista köyhyyttä.\nMax Stenbäck 11.8.2017 15:49\nSuhteellisen köyhyyden käsitettä moni ei ymmärrä ollenkaan. Jos saat mediaanipalkkaa, muutut köyhäksi samana päivänä kun jäät eläkkeelle vaikka kasassa olisi täysi työeläke. Eikä silloin ole edes mietitty vielä koko termin järjettömyyttä. On sitten makuasia pitääkö tätä suurena vääryytenä.\nKyllä termien sotkeminen on usein täysin tietoista. Loistavasta esimerkistä käy vaikkapa Kimmo Kiljunen. Logiikan puute ja epärehellinen termeillä kikkailu ei hänellä toki rajoitu pelkästään köyhyyden käsitteeseen.\nJuhani Vehmaskangas 11.8.2017 19:17\n"Kyllä termien sotkeminen on usein täysin tietoista."\nTuota en allekirjoita.\nVarmasti tietoistakin sotkemista on, mikä osaltaan lisää tiedostamatonta termien sekoittamista (lue:sotkemista) kun juttuja kirjoittavat henkilöt eivät ole lainkaan (lue:alkuunkaan) perillä siitä mistä kirjoittavat.\nMarja-Liisa Kalkela 11.8.2017 20:55\nJos saat mediaanipalkkaa, muutut köyhäksi samana päivänä kun jäät eläkkeelle vaikka kasassa olisi täysi työeläke.\nRiippuu miten verotetaan .\nRiippuu saako kaikki etuudet Kelasta eläkkeen päälle.\nOnko sijoitettu palkoista pääomatuloihin josta saa verottoman hyödyn eläkkeellä ollessa.\nEsim. 100 saa leskeneläkettä 7 500e/kk (eikö takuueläke n.780e/kk riitä?)\nPientä työeläkettä saavalla vähentää takuueläkettä:asumistuki,leskeneläke,toimeentulotuki.\nJos noita ei tarvitse saa Täyden takuueläkkeen eikä pääomatulot eikä omaisuus vähennä takuueläkettä.\n(mihin muuten nuo tarvitsee verovaroista eläkkeen,turvaamaan elantoa eläkeiässä ?)\nNämä on päätetty tietoisesti eduskunnassa. Pitää osata lukea mitä kaikkia kuuluu sosiaaliturvaan eläkkeen lisäksi,mistä muodostuu vanhuudenturva eläkeläisenä.\nKiljunen sen kai paremmin tietää kuin "nykynuoriso" tai jotkut hyvinvointikuplassa elävät proffat.\nArno Kotro 12.8.2017 11:10\nTänään tuli näköjään Ylen sivuille taas uusi budjettijuttu, ja väliotsikko kertoi, että "osalla varakkaista verot kevenemässä". Näillä "varakkailla" tarkoitettiin taas sitä porukkaa, jonka palkkatulot ovat noin 3600-4000 euroa käteen kuussa.\nOn hassua että tonnin tai puolentoista ero palkassa keskiansioon verrattuna tekee jostakusta varakkaan varallisuustilanteesta riippumatta.\nOn tämä melkoista tuulimyllyjä vastaan taistelemista...\nMark Andersson 13.8.2017 09:49\nMielikuvathan ne kansalaisten (siis äänekkäimpien) mielipiteitä ja -aloja ohjailevat. Termien sekoittaminen on harvoin kansankielessä tietoista mutta päättäjien kohdalla asia saattaa olla toisinkin.\nKaikkein katalin harhautus liittyy siihen, että"rikkaiksi" nimitetään ansiotuloverotuksen piirissä enemmän ansaitsevat ja jätetään pääomatuloverotuksella puliveivailu huomiotta.\nYlipäänsä olen sitä mieltä että työpalkan verotuksen pitäisi olla lievempää kuin ilman työtä saadun tienistin – joihin lasketaan myös tabuaihe perintö ja myös (mitä harvoin edes huomioidaan) ylisuuren palkan se osuus, joka ei vastaa omaa työpanosta vaan on pelivoittoa.\nHölötys, että perinnöstä on jo verot kertaalleen maksettu, kuuluu myös tuon harhautuksen piiriin. Perintö, kuten mikä tahansa muu omaisuuden siirto omistajalta toiselle verotetaan vaikka satakertaisesti – se juuri on kaiken verotuksen idea kaikkialla maailmassa.\nArno Kotro 13.8.2017 10:22\nVerotuksen logiikkahan on tällä hetkellä se, että jos raha ansaitaan omalla työllä, vero on korkea, jos jotenkin muuten - myyntivoittona, perintönä, osinkoina jne - vero on kevyt.\nJa sitkeä hokema "perinnöstä on verot jo kertaalleen maksettu" on tosiaan älytön.\nEnsinnäkin perinnön jättäjä ja sen saaja ovat kaksi eri ihmistä. Suomessa verotetaan ihmisiä, ei rahaa.\nToiseksi merkittävä osa perinnöistä koostuu asuntovarallisuudesta, jonka arvo on noussut itsekseen ilman että kukaan on maksanut veroa arvonnoususta killinkiäkään.\nKolmanneksi on ylisummaan ihmeellinen ajatus, että olisi olemassa jokin maanpäälle pälähtänyt "puhdas raha" jota saa verottaa yhden kerran. Rahahan kiertää taloudessa monin tavoin ja veroja kannetaan eri yhteyksissä.\nPerintöveron nosto ei edes uhkaisi työllisyyttä ja kulutuskysyntää samalla tavoin kuin monen muun veron korottaminen.\nMarcus Westermark 13.8.2017 17:37\nTulisiko varallisuus, mukaan lukien perheyritys, sitten aina verottaa pisteeseen, jossa varallisuus on myytävä verojen maksua varten?\nMark Andersson 13.8.2017 18:41 Vastaus kommenttiin #22\nJärjen käyttö on sallittua päättäjillekin, jotka tosin harvoin tuota oikeuttaan käyttävät.\nToimiva yritys ja asunto ovat perintöä, joiden verotus on käsiteltävä muusta omaisuudesta erillään.\nPääsäännön pitää kuitenkin olla se, että myös perintö on itse ansaitsematonta tuloa. Siis ankarammin verotettua kuin palkka työnteosta. Suuri osa perinnöistä on verrattavissa pelivoittoihin. Eikä esim Veikkauksen pelivoittojen verovapaus ole todellista, sillä voittopotti on "verotettu" ennen jakoa. Osingot, sijoitusvoitot ja vastaavat ovat puhdasta pelivoittoa, samoin osa ylisuurista työpalkoista, ei siis pelkkä pääomatulo.\nArno Kotro 13.8.2017 18:57 Vastaus kommenttiin #22\nVastaus: ei. Perintöveron pitää olla pienempi kun kyseessä on perheyrityksen aito sukupolvenvaihdos. Verot eivät saa tappaa toimivia yrityksiä. Mutta veron tasosta voi aina keskustella.\nPekka Taipale 13.8.2017 21:51\nTässä Kotron kirjoituksessa on oikein hyviä pointteja retoriikasta ja käsitteistä joita todellakin sotketaan. Sitten toisaalta tässä on retoriikkaa: "Varallisuuserot saavat rehottaa ja revetä vapaasti..."\nVarallisuuserot eivät erityisesti "rehota" Suomessa, vaan ovat pienemmästä päästä Euroopassa, puhumattakaan koko maailmasta. Suomea pienemmät varallisuuserot löytyy Kreikasta, sekä mittarista riippuen (gini-kerroin vai rikkaimman 1%/5%/10% osuus) Slovakiasta, Italiasta, Irlannista ja Espanjasta (eli jollain tavalla kukin näistä on Suomea tasa-arvoisempi, mutta ei kaikilla). Esimerkiksi Ruotsin varallisuuserot ovat selvästi Suomea suuremmat.\nEivätkä varallisuuserot ole myöskään erityisen paljon kasvaneet viime vuosina.\nTuntuu siis, että retoriikan suhteen mentiin ojasta allikkoon.\nNiko Kaistakorpi 14.8.2017 09:34\nVarallisuuserot ovat Suomessa kasvaneet reippaasti 1990-luvun puolivälin jälkeen ja jatkavat kasvuaan. Viimeisin tutkimus on vuodelta 2013. Siitä tehtyihin johtopäätöksiin ja tutkimusten merkittäviin haasteisiin voi tutustua täällä:\nTuloerojen ginikertoimessa taas on mielenkiintoinen ominaisuus, että se ei ota ollenkaan huomioon myyntivoittoja. Tämä aiheuttaa melkoista vääristymää.\nKansainvälistä vertailua tärkeämpää on trendi ja se mitä päätöksillä suositaan. Viimeisen hallituksen päätökset todennäköisesti tukevat eron suurenemista.\nPekka Taipale 14.8.2017 16:23\nNiko Kaistakorpi: linkkaamallasi sivulla ei käsitellä ollenkaan varallisuuseroja, vaan tuloeroja. Oliko siis tarkoitus antaa käytännön esimerkki siitä miten näitä asioita sotketaan?\nKyllä, tuloerot kasvoivat 1993-2000. Sen jälkeen ne ovat hieman vaihdelleet ja ovat nyt olleet hiukan vuoden 2000 tasoa alempana.\nTuloerot olivat pienimmillään vuonna 1993. Me jotka olimme silloin töissä, muistamme kuinka kivaa se oli...\nNiko Kaistakorpi 14.8.2017 17:10 Vastaus kommenttiin #27\nlaitoin vahingossa väärän linkin, ohessa oikea:\nArno Kotro 14.8.2017 23:45\non totta että varallisuuserot ovat monessa maassa vielä isommat kuin Suomessa, mutta se ei poista sitä tosiasiaa, että ne ovat paljon suuremmat kuin tuloerot ja selvästi merkittävämpi taloudellisen eriarvoisuuden perusta. Kyllä varallisuuserot voivat rehottaa vaikka jossain muualla olisi vielä huonommin.\nJa on tilastollinen fakta, että varallisuuserot ovat olleet selvässä kasvussa.


Outo sieppaus Lähi-idässä: Määräsikö Egyptin presidentti kilpailijansa pidätettäväksi Arabiemiraateissa? | Yle Uutiset | yle.fi\nAhmed Shafik tiedotustilaisuudessa toukokuussa 2012. Shafik oli presidentti Hosni Mubarakin viimeinen pääministeri runsaan kuukauden ajan keväällä 2011 ja asettui presidenttiehdokkaaksi vuoden 2012 vaaleissa. Silloin hän hävisi niukasti islamistiselle Mohamed Morsille. Kuva: Khaled Elfiqi / Epa\nEntinen taistelulentäjä, armeijan kenraali ja Egyptin entinen pääministeri Ahmed Shafik on asunut Abu Dhabissa vuodesta 2012. Silloin hän hävisi Egyptin presidentinvaalit niukasti islamistiselle Mohamed Morsille.\nVaalitappion jälkeen Shafikia syytettiin korruptiosta, mutta syytteistä luovuttiin. Shafikin asianajajan mukaan hän oli vapaa palaamaan Egyptiin.\nLauantaina Arabiemiirikuntien viranomaiset hakivat hänet kotoaan Abu Dhabista karkotettavaksi Egyptiin. Tieto perustuu Shafikin avustajien kertomukseen. Myös Arabiemiraattien valtiollinen uutistoimisto WAM kertoo Shafikin "lähteneen maasta Egyptiin", ja perheen jääneen Abu Dhabiin.\nShafikin tytär, May Shafik kertoi uutistoimisto Reutersille, että isän piti käydä Euroopassa ja Yhdysvalloissa, mutta hänet vietiinkin yksityislennolla Egyptiin:\n– Vain siksi, että hän oli ilmoittanut pyrkivänsä presidentiksi, he karkottivat hänet Egyptiin.\nReutersin tavoittama egyptiläinen oikeusviranomainen kertoi, ettei Shafikia ole etsintäkuulutettu:\n– Meillä ei ole tietoa karkotusmääräyksestä.\nShafik ilmoitti keskiviikkona ryhtyvänsä ehdokkaaksi Egyptin ensi kevään presidentinvaaleissa.\nIslamistien ja toisinajattelijoien kovaotteisesta kukistamisesta arvosteltu nykyinen presidentti Abdel Fattah al-Sisi ei ole ilmoittanut halukkuudestaan jatkokaudelle, mutta ehdokkuutta pidetään selvänä. Al-Sisi nousi Egyptin johtoon sotilasvallankaappauksessa kesällä 2013 ja tuli valituksi presidentiksi vuonna 2014.\nShafikia pidetään hänen päähaastajanaan, kolmesta toistaiseksi ehdokkaaksi ilmoittautuneesta ainoana, jolla olisi mahdollisuus pärjätä vaaleissa.\nArabiemiirikunnat on Egyptin ja al-Sisin hallinnon läheisimpiä liittolaisia.\nAhmed ShafikUlkomaatEgyptiYhdistyneet arabiemiirikunnatLähi-itäAbu DhabiAbdel Fattah al-SisiEgyptiläiset poliitikotvaalit


TOSIMUMMO: Jos jälleen Jofotexia..?\nJos jälleen Jofotexia..?\nEhdin jo tuossa Saritalle väittää, etten uskalla tehdä vielä Jofotexin tilausta, kun tämä netin toiminta on meillä niin arpapeliä, mutta kun kävin vilkaisemassa Jofotexin uutuuksia ja nettikin on lisäantennin hankinnan jälkeen toiminut kuin junan vessa ikään, päätin, että jos kuitennii.. Kyllä se netti toimii, sovitaan niin! Katsokaa nyt näitä...\nSe, ken tahtoo vimmatusti mukaan, laittaa spostia osoitteeseen tosimummo(at)wippies.fi ja varaa itselleen paikan. Suotavaa olisi jättää blogiin myös kommentti, jotta mahdolliset muut paikan varaajat näkevät, onko enää mitään jakoja päästä mukaan. Näin vältyn sähköpostiruuhkalta. Ja paikkoja on siis täyttämättä 8.\nSysteemihän on kiteytettynä sellainen, että tilaajat lähettävät sähköpostilla minulle tilauslistansa, minä teen tilauksen, jaan sen osiin kunhan se tulee, ja postitan edelleen teille. Postikulut jaetaan osallistujien kesken (n. 2e/tilaaja). Kotimaan postikulut jokainen maksaa tietysti omalta osaltaan. Yhteensä yli 2000 kruunun tilauksesta saa 10% alennuksen. Juu-u, kankaiden tilaaminenhan on melkein kuin säästäisi rahaa?! ;)\nÄlkää laitelko vielä tilauslistoja tms, laitan yhteisesti kaikille tilausohjeet ja aikataulut kunhan saadaan kymmenen tilaajaa kasaan.\nKaksoisneulankin sain, ja topit saivat resorinsa. Kaksivuotias on päättänyt lopettaa vauvailun ja siirtyä vaippojen käytöstä vessanpöntön kuluttajaksi, joten bodeille on aika sanoa hyvästit. Toppeja tarvitaan siis!\nTämä toppi tosin ei jää meille vaan matkustaa huutikseen:\nonnekas 24. helmikuuta 2012 klo 13.33\nLaitoin s-postia ;)\nTopeissa on tosi kivat väriyhdistelmät. Tällaisia(kin) meillä tarvittaisiin..\nlallatilaa 24. helmikuuta 2012 klo 13.34\noi olen kuolannut noilla sivuilla, mutten oo ite uskaltanu tilata..\nvaraisin paikan tilaukseen, laitan sähköpostia sinulle :)\nSA 24. helmikuuta 2012 klo 13.51\nMäpä laitan kans viestiä =)\nPikkuHoo 24. helmikuuta 2012 klo 14.09\nMinäkin mukana tilauksessa, laitan sähköpostia!\nTiina 24. helmikuuta 2012 klo 14.17\nKaikki tähän mennessä ilmoittautuneet ovat tilauksessa mukana, vielä 4 paikkaa auki! =)\naajuska 24. helmikuuta 2012 klo 14.27\nAi että ihanaisia toppeja! Yhteistilauskin syyhyttäisi, mutta tuhlasin juuri roposeni toisaalle. Yyh, kun kaikkea ei voi saada:) Eikä varsinkaan ehdi työstää vaatteeksi:)\nAivan suloinen tuo edellisen postauksen haalari. On sulla siinä nipsuttamista kun kiireessä puet sitä pienelle, toisten häärätessä lähtötohinoissa jaloissa:) Mutta suloinen silti! Pikkumiehestä puhumattakaan!\nSarita 24. helmikuuta 2012 klo 14.47\nJee, aloitankin huomenna aamuni heti selailemalla Jofon sivuja! :)\nIhania nämä sun pilkkutautiset ompelukset, erityisesti tuo vihreämusta väriyhdistelmä iskee muhun.\nOnnittelut kaksiveelle uusista taidoista, on se vain aina niin äidin sydäntä lämmittävää kun pääsee yhden vaipattamisesta eroon! :)\nRed Dragon 24. helmikuuta 2012 klo 15.18\nHenna 24. helmikuuta 2012 klo 16.48\nMinäkin laitan sähköpostia, josko pääsisin vielä tilaukseen mukaan. :-)\nTiina 24. helmikuuta 2012 klo 18.05\nVielä on kolme paikkaa, aikaisemmin viestitelleet olette kaikki mukana. =) Laitan yhteisesti postia kunhan tilaajapaikat täyttyvät.\nMaija 24. helmikuuta 2012 klo 18.26\nMukaan tilaukseen, laitan postia :)\nUnikuu 24. helmikuuta 2012 klo 20.16\nmäkin olisin alustavasti mukana..\nAnonyymi 24. helmikuuta 2012 klo 20.49\nJos vielä mahtuu mukaan,tulisin minäkin...\nLaitan sinulle heti s-postia.\nAnonyymi 24. helmikuuta 2012 klo 21.12\nHei! Ilmeisesti porukka koossa, mutta jos joku peruu paikkansa niin olen mukana.\np.s. laitan varalta sähköpostiakin\nUnikuu 24. helmikuuta 2012 klo 21.18\nmoikka .mä perun paikkani.en löytänyt oikein mitään pakkosaada kangasta.\nTiina 24. helmikuuta 2012 klo 21.38\nHyvä, unikuun paikka annettu lennille, ja kymmenen tilaajaa koossa. Yksi tilaaja tilaa ainoastaan yhtä kangastam, joten sen voin tilata omankin tilaukseni lomassa eli vielä mahtuu mukaan yksi jos joku on nyt ihan epätoivoinen meinatessaan jäädä kelkasta.. ;) 6.3. mennessä täytyy laitella tilauksia mulle!\nVielä ilmeisesti tuo yksi paikka vapaana ja mahtuisin kimppatilaukseen mukaan? Laitan sähköpostia.\nTytteli 25. helmikuuta 2012 klo 17.30\nHei! Jos vielä joku sattuisi perumaan, niin tulisin mukaan kimppaan :)\nAnonyymi 25. helmikuuta 2012 klo 17.45\nMiks meillä ei vielä edes pottailla??! ;)) Haalari edellisessä postauksessa aivan ihana!\nTiina 25. helmikuuta 2012 klo 20.59\nStiina: laitoin spostia =)\nTytteli: ilmoittelen jos joku sattuu perumaan! =) Kesällä luulisin tilaavani seuraavan kerran jos et tähän mahdu. Paikkoja en tosin varaile vielä sinne monen kuukauden päähän, kun tilaaminenkin on aina fiiliksen mukaan.\nSanna: ei meilläkään pottailtais, tai pönttöiltäis, jos ei neiti ite olis innostunu.. kaiken tämän keskellä en olis jaksanu alkaa usuttamaan. On sillä vielä housuvaipat ja tarpeen onkin, mutta hyvä kun motivaato on löytynyt! ;)\nSalla 26. helmikuuta 2012 klo 0.18\nSöpöjä toppeja! Hitsi olin ilmeisesti liian hidas, mutta voisin olla varalla jos joku tilaajista sattuu perumaan!


Meidän on tehtävä enemmän tuottamalla vähemmän\nIlmastonmuutos ja ympäristön saastuminen ovat aikamme haasteita. Tekstiiliteollisuuden on tehtävä osansa planeettamme suojelemiseksi. Olemme sitoutuneet vähentämään ympäristöjalanjälkeämme aina vaatteen suunnittelusta sen elinkaaren loppuun asti. Olemme asettaneet kunnianhimoisen tavoitteen vähentää kasvihuonekaasupäästöjä 50% vuoteen 2030 mennessä ja pyrimme löytämään vaihtoehtoja tuotteissa oleville vaarallisille kemikaaleille. Uraauurtavan EPD-ympäristöselosteiden ansiosta olemme asettaneet uuden standardin kestäville työvaatteille mittaamalla vaatteidemme ympäristövaikutukset kaikissa tuotannon vaiheissa. Korvaamme vaatteiden materiaaleja jatkuvasti kestävämmillä vaihtoehdoilla ja lisäämme vuosittain lisää Green-mallistoja tuotevalikoimaamme.\nSilti meidän on tehtävä enemmän. Paras tapa vähentää vaatteiden ympäristövaikutuksia on tuottaa vähemmän vaatteita, mikä vaatii sekä kuluttajia muuttamaan kulutuskäyttäytymistään että tuottajia kilpailemaan laadun eikä hinnan kanssa. Me Fristadsilla olemme ylpeitä siitä, että tuotamme ensiluokkaisia työvaatteita, jotka kestävät kulutusta ja jotka eivät koskaan mene muodista pois. Lisäksi, kun vaatteet rikkoutuvat, ensimmäinen valinta on korjata ne pikemminkin kuin korvata uudella.\nMe Fristadsilla käytämme LCA (Life Cycle Assessment) menetelmää, joka auttaa meitä ymmärtämään millä osa-alueilla pystymme parantamaan ja tekemään vastuullisempia valintoja. Siitä hetkestä, kun aloitamme uuden vaatteen suunnittelun, päivään, jolloin vaate on tullut elinkaarensa loppuun, teemme töitä kuinka voimme vaikuttaa negatiivisten vaikutusten minimoimiseksi. Kaikkia Fristadsin eri osastoja opastaa LCA elinkaariajattelu, joka ohjaa työtämme ympäristöasioissa.\nKiinnostuitko Fristadsista? Jätä yhteydenottopyyntö\nYK:n tavoitteet ohjaavat toimintaamme\nVastuullisuusstrategiamme myötäilee YK:n kestävän kehityksen tavoitteita, johon kuuluu mm. Pariisin ilmastosopimuksen mukainen tavoite: ilmaston lämpeneminen tulee rajata 1,5 asteeseen. Tavoitteet ohjaavat meitä keskittymään niihin osa-alueisiin, joissa voimme vaikuttaa eniten. Seitsemästätoista globaalista tavoitteesta kolme on erityisen merkityksellisiä meille. Nämä ovat vastuullinen kulutus ja tuotanto, ilmastotoimet ja kumppanuudet tavoitteiden saavuttamiseksi.\nVastuullinen kuluttaminen ja tuotanto\nKuluttaminen ja tuotanto linkittyvät läheisesti toisiinsa, ja molemmilla on iso vaikutus ympäristöön. Meille on tärkeää pohtia vastuullista tuotantoa laajasta perspektiivistä, aloittaen päätöksellä mitä tuotteita valmistamme ja miten. Meille on aina ollut tärkeää valmistaa pitkäikäisiä tuotteita, sillä laadukkaat tuotteet kestävät käytössä pidempään, jolloin tarve uusien tuotteiden hankkimiselle ja valmistukselle vähenee.\nIlmastonmuutos on alkanut konkretisoitumaan ympäri maailman. Koska liiketoimintamme ulottuu ympäri maailman, katsomme velvollisuudeksemme kantaa vastuumme ja tehdä valintoja, joilla pienennämme liiketoiminnan ilmastovaikutuksia. Arvioimme jatkuvasti tuotteiden, tuotannon, prosessien ja logistiikan ympäristövaikutuksia, jotta pystymme vähentämään päästöjä ja turvaamaan kestävämmät liiketoiminnan käytännöt.\nUskomme, että yhdistämällä useamman toimijan voimat, saavutamme isomman muutoksen. Tämän vuoksi panostamme yhteistyöhön niin oman sektorimme toimijoiden kuin myös alan tutkijoiden kanssa. Olemme olleet vuodesta 2007 saakka osa RISEn (vastaava kuin VTT) johtamaa kemikaaliryhmää, joka tähtää haitallisten kemikaalien korvaamiseen paremmilla vaihtoehdoilla. Olemme myös mukana Ruotsin tekstiilialan ilmastotoimia koskevassa aloitteessa (STICA), joka auttaa meitä seuraamaan ilmastojalanjälkemme vuosittain.\nTärkeimmät kehityskohteet 2025\nTavoitteenamme on johtaa työvaateteollisuutta kestävyyden suhteen ja innostaa muita seuraamaan esimerkkiä. Päästäksemme sinne olemme jakaneet vastuullisuuden kolmeen ydinalueeseen, jotka kattavat kestävän kehityksen sosiaaliset, ympäristöön liittyvät ja taloudelliset näkökohdat. Haastamme kullakin alueella perinteisen tavan valmistaa työvaatteita ja olemme sitoutuneet löytämään tehokkaampia tapoja suunnitella, kehittää ja valmistaa tuotteitamme.\nSosiaalisesta näkökulmasta otamme yhteisvastuun ja varmistamme että liiketoiminnallamme on positiivinen sosiaalinen vaikutus jokaiseen, joka työskentelee meillä ja meille. Tärkeimmät seikat ovat oikeudenmukaisuus, eettisyys, terveys, työntekijöiden tyytyväisyys sekä erilaisuuden hyväksyminen. Meillä on kaksi pitkän aikavälin sitoumusta: Toimimme eettisten sääntöjen mukaisesti sekä varmistamme että jokaisella, joka työskentelee meille, on hyvät työskentelyolosuhteet.\nKestävä tuotevalikoima ja tuotanto\nOlemme sitoutuneet kehittämään tuotteidemme valmistusta kestävällä ja ympäristövaikutuksia pienentävällä tavalla. Tärkeimmät seikat ovat päästöt, luonnonvarojen käyttö, raakamateriaalit, värjäysmenetelmät, kemikaalit, muovin käyttö ja logistiikka. Pitkän aikavälin sitoumuksiin kuuluvat kiertotalousajattelun omaksuminen tuotantoprosesseihin ja kasvihuonepäästöjen vähentäminen 50%:lla vuoteen 2030 mennessä.\nOperationaalisten ja taloudellisten vastuullisuusnäkökulmien lisäksi haluamme olla asiakkaillemme ja yhteistyötahoillemme kumppani, jonka vastuullisuusvalinnat helpottavat heidän omaa tekemistänsä. Tämän vuoksi parannamme jatkuvasti tietämystä, ymmärrystä ja viestintäämme vastuullisuuskysymysten kohdalla. Pitkän aikavälin sitoumuksia ovat: olla työvaateteollisuuden vastuullisuuden asiantuntija sekä mahdollistaa asiakkaittemme ja yhteistyökumppaniemme vastuullisuustavoitteet.\nLue raportti vuonna 2020 toteutetuista projekteistamme kestävyyden ja vastuullisuuden parissa.\nOlemme kehittäneet maailman ensimmäisen vaatemalliston, jonka jokaisella tuotteella on riippumattomat ympäristöselosteet.


Verohallinto on päivittänyt työmatkasta työntekijälle aiheutuvien ylimääräisten menojen korvaukset vuodelle 2019.\nKuntaliiton lakiasiain johtaja Arto Sulonen ottaa kantaa blogissaan tänäkin syksynä käytyyn keskusteluun kuntien oikeudesta toimia markkinoilla.\nVastaa Kelan työnantaja-asiakaskyselyyn\nKela kehittää työnantajapalvelujaan ja pyytää vastauksia työnantaja-asiakaskyselyyn. Verkkokyselyyn voi vastata 30.11. saakka.\nTyöhyvinvoinnilla tuottavuutta -seminaarin tunnelmia\nAvainta ja sopijajärjestöt JUKO, OAJ, KTN, Jyty, JHL, Tehy, Super sekä Erto järjestivät 6. marraskuuta Työhyvinvoinnilla tuottavuutta -seminaarin OAJ:n tiloissa Pasilassa. Seminaari järjestettiin nyt toista kertaa.


Kukkasukat rakkaalle Äidille ja ystävälle! | ET\nKukkasukat rakkaalle Äidille ja ystävälle! (20/83)\nklo 18:16 | 12.9.2018\nHaluan antaa nämä kukkaiset kauniit villasukat lämmöllä, ystävyydellä ja rakkaudella omalle rakkaalle Äidilleni syntymäpäivälahjaksi. Äiti täyttää lokakuussa kunnoitettavat 87-v. Äiti on neulonut minulle aina lapsuudesta aikuisikään saakka villasukkia ja lapasia. Kaunis Kiitos Sinulle rakas Äiti monista neuleista!\nJoten nyt haluan antaa nämä tekemäni villasukat Sinulle rakas Äiti ystävyydellä, vaikka yösukiksi lämmittämään viileinä syys- ja talviöinä jalkojasi. Toivon, että nämä villasukat tuudittavat Sinut hyvään lämpöiseen uneen.\nOlen neulonut nuoruudessa mm. puseroita ja liivejä, ne kun oli silloin niin muodikkaita. Vuodet vieri ja en ehtinyt paljoa neulomaan, vain lapselle tarvittavat.\nNyt sitten n. 8-v sitten aloitin viritellä uudelleen neulontaharrastusta. Nykyisin lapseni ja ihanat mummotettavat ovat ahkeria villasukkien ja lapasten käyttäjiä.\nNeulon kirjojen ja lehtien ohjeiden perusteella, mutta myös suunnittelen itse malleja. Sitä jo miettii millaista mallia aloittaa seuraavaksi edellistä vielä neuloessa. Neulominen on niin rentouttavaa ja valmiit työt tuovat iloa ja valoa päivääni.


Home » Teini-ikäiset » Onko teini-ikäisen kanssa kommunikointi mahdoton tehtävä?\nVaikka teini-ikäisen kanssa kommunikoiminen voikin toisinaan olla haastavaa, se voi myös olla erittäin palkitsevaa.\nMaailman terveysjärjestö WHO:n mukaan noin kuudesosa maapallon asukkaista – eli 1,2 miljardia ihmistä – on 10-19-vuotiaita lapsia ja nuoria. Jokaisella heistä on omat erityiset tarpeensa, ja heidän kanssaan kommunikoiminen on erittäin tärkeää. Jokainen murrosiän läpikäyneen lapsen vanhempi kuitenkin tietää, että teini-ikäisen kanssa kommunikointi ei aina ole helppoa.\nTeini-ikäisen kanssa kommunikointi\nMonessa perheessä teini-ikäisen kanssa kommunikointi on vaikea ja toisinaan jopa mahdoton tehtävä. Onnistunut kommunikointi voi kuitenkin olla erittäin palkitsevaa.\nAikuisiän terveysongelmien ehkäisemiseksi on tärkeää rohkaista nuoren hyvää käytöstä ja ottaa käyttöön tiettyjä terveyshaitoilta suojaavia toimenpiteitä. Tämä pätee myös eri maiden yleiseen terveydentilaan ja niiden kykyyn kehittyä ja menestyä. WHO:n tutkimustietojen mukaan murrosikä on yksi ihmisen kehityksen nopeimmista vaiheista.\nEtenkin nuoret teini-ikäiset voivat olla erityisen haavoittuvaisia, kun heidän kykynsä ovat edelleen kehittymässä ja heidän elämänsä alkaa ulottua kodin rajojen ulkopuolelle. Erilaisilla murrosikään liittyvillä fyysisillä ja henkisillä muutoksilla on terveysvaikutuksia paitsi kyseisessä elämänvaiheessa, myös aikuisuudessa.\nEdistystä ja uusia haasteita\nVaikka teini-ikäisten terveydessä ja terveydenhuollossa onkin tapahtunut edistystä, olemassa on edelleen monia haasteita, jotka vaativat erilaisia innovatiivisia ideoita ja keinoja tyydyttävien tulosten saavuttamiseksi. Teini-ikäisten kanssa kommunikointi on elintärkeä työkalu, jota ei pidä unohtaa.\nKommunikoiminen ei ole helppoa\nTiedämme, ettei kommunikoiminen ole aina helppoa, ja se vaatii tietyn kehityskaaren onnistuakseen. Siinä on myös kaavoja, joita täytyy seurata ja käydä läpi. Oman teini-ikäisen lapsen kanssa kommunikoiminen ei ole kuin minkä tahansa muun ihmissuhteen ylläpito, vaan siihen liittyy paljon tunteita ja kiintymystä.\nKun teini-ikäisten kanssa pyritään kommunikoimaan entistä paremmin, on muistettava, että nämä nuoret ovat lapsiamme, sisarustemme lapsia, lapsenlapsiamme ja kummilapsiamme. Tämän vuoksi kyseessä on aina suhde, johon liittyy runsaasti tunteita.\nNuoruusvuodet ovat elämänvaihe, johon liittyy paljon huolta. Tämä huoli liittyy paitsi kyseiseen elämänjaksoon, myös lähitulevaisuuteen ja aikuisuuteen. Nuorelle läheisten aikuisten on oltava arjessa paitsi rakastavia, myös jämeriä, ja nuorelle asetetuissa säännöissä ja rajoissa on oltava johdonmukainen. Näin sekä nuoren itsensä että aikuisen on helpompi selvitä murrosiän mukanaan tuomista haasteista.\nToimivaa kommunikointia edistäviä tekijöitä\nSopivien sanojen ja eleiden käyttäminen\nOmien näkökulmien puolustaminen ilman suuttumusta tai riitelyä\nNuoren ajatusten, ideoiden ja mielipiteiden kuunteleminen ja kunnioittaminen\nJärkevien kompromissien löytäminen ja toteuttaminen\nOn tärkeää paitsi ymmärtää kuuntelun tärkeys, myös ottaa tämä taito käyttöön.\nMerkkejä siitä, kuunteletko nuorta vai et\nKiinnitä nuoreen täysi huomiosi tämän puhuessa. Katso häntä silmiin ja osoita näin, että kuuntelet häntä ja että hänen sanomansa asiat kiinnostavat sinua. Voit myös käyttää sopia eleitä ja verbaalista vahvistamista.\nToista tärkeimmät kohdat nuoren sinulle kertomasta asiasta. Näin osoitat, että ymmärrät asian ja nuoren näkökulman.\nÄlä keskeytä nuorta. Tee näin ainoastaan osoittaaksesi kuuntelevasi tai kysyäksesi selvennystä johonkin asiaan.\nTunneälyn kehittäminen on oleellista kokemusten kannalta, mutta myös siksi, että teini-ikäisen tunne-elämä vaikuttaa hänen kehitykseensä. Lue lisää »


Otto Romanowski: Sibelius 6 pikaopas, versio SIBELIUS PIKAOPAS. versio by Otto Romanowski - PDF\nOtto Romanowski: Sibelius 6 pikaopas, versio SIBELIUS PIKAOPAS. versio by Otto Romanowski\nDownload "Otto Romanowski: Sibelius 6 pikaopas, versio 4.2.2010 SIBELIUS PIKAOPAS. versio 4.2.2010 2009-10 by Otto Romanowski"\n1 SIBELIUS PIKAOPAS versio by Otto Romanowski Tämä versio pikaoppaasta on tarkoitettu ohjatun opiskelun tukimateriaaliksi. Laajemmat selitykset löytyvät ohjelman mukana tulleesta manuaalista. Tämän julkaisun kopiointi tahi levittäminen ilman tekijän lupaa on kielletty. 1 alkuperäinen dokumentti\n2 Taustatietoja Oletamme, että osaat tietokoneesi peruskäytön (osoitus, raahaaminen, molemmat hiiren painikkeet, näppäinkomentojen antaminen, hakemistorakenteen käytön jne.). Toivottavasti omistat myös tietokoneeseen liitetyn MIDI-sovittimen (se voi olla jo äänikortissasi), johon olet liittänyt Midi-koskettimistosi ja syntetisaattorisi. Jos koskettimisto ja syntetisaattori ovat sama laite niin muista asettaa soittimessasi LocalControl-asetus OFF-tilaan jotta et kuulisi kaikkia ääniä kahtena. Ohjelman ohjaukseen käytettävät näppäinkomennot annetaan Windows-ympäristössä pitämällä ctrl- tahi alt-näppäintä alhaalla ja painamalla sitten jotain näppäimistön painiketta (esim. ctrl-a tahi alt-2). MacOS-ympäristössä ctrl-näppäintä vastaa hannunvaakuna(cmd)-näppäin (esim. a). Siis kun tässä oppaassa pyydetään painamaan cmd-jotain (eli jotain), niin Windows-ympäristössä painetaan ctrl-jotain. Windows-ympäristössä on hiiressä kaksi painiketta vasen (1-painike) ja oikea (2-painike). MacOS-ympäristössä saadaan 2-painike simuloitua painamalla Macintosh-näppäimistön ctrl-näppäintä sekä klikkaamalla hiirtä. Tämä tietysti vain silloin mikäli sinulla ei ole MacOS-ympäristössä kaksipainikkeista hiirtä, jossa olet asettanut 2-painikkeelle ctrl-click toiminnon. Kun tässä oppaassa puhutaan osoittamisesta, niin sillä tarkoitetaan hiiren 1-painikkeella (vasen) klikkaamista. Oikeanpuolimmaisen painikkeen (2-painikkeen) klikkauksesta käytetään ilmaisua 2-osoittaa. Kaksoisosoittaminen tarkoittaa, että hiiren 1-painiketta klikataan nopeasti kahdesti peräkkäin. Vaihto-osoittamisella laajennetaan mm. aktivointeja. Se tapahtuu osoittamalla ensin normaalisti jossain ja osoittamalla sitten jossain muualla vaihto-näppäin (shift) alaspainettuna. Näin alue laajene ensiosoituksesta vaihto-osoitukseen saakka. Sibeliusta ohjataan paljolti käyttämällä tietokoneen näppäimistön numeronäppäimistö-osaa. Ergonomisesti suositeltavaa onkin siirtää hiiri (suosittelen ns. track-ball mallia) näppäimistön vasemmalle puolelle. Näin oikea käsi liikkuu mahdollisimman vähän ja vasen käsi hoitaa osoittamisen. Monissa hiiri-ohjaimissa on mahdollista vaihtaa vasemman ja oikean painikkeen toiminnot keskenään (suosittelen mikäli käytät hiirtä vasemmalla puolella). Tällöin siis 1-painike on hiiren oikealla puolella ja 2-painike vasemmalla. Jos tupeksit tehdessäsi tämän oppaan harjoituksia, niin voit aina perua viimeisimpiä toimintojasi näppäinyhdistelmällä ctrl-z (MacOS: z). Painamalla tuota kullanarvoista näppäinyhdistelmää, voit perua lähes kaikki tekemäsi toiminnot. Mikäli olet täysin pihalla, lopeta ohjelma (Win: alt-f4 tai valikosta File/Exit, MacOS: q tai valikosta File/Quit) äläkä tallenna mitään. Aloita iloisin mielin sitten kaikki taas uudestaan. Muista, että syöttäessäsi nuotteja, älä käytä delete-näppäintä, vaan korjaa virheellinen korkeus ylös/alas-nuolilla ( ) tahi peruuta taaksepäin korjaamaan virheellistä kestoa vasen-nuolinäppäimellä ( ). Tässä oppaassa ei esitetä eri toiminnoista kaikkia mahdollisia toteutustapoja, vaan keskitytään selkeimpiin ratkaisumalleihin. Kokenut käyttäjä opiskelee englantia ja lukee manuaalia! MacOS näppäimistö (PC-näppäimistö on lähes samanlainen): Muistathan tallentaa usein! Elämäsi tärkein näppäinyhdistelmä! Windows: ctrl-s MacOS: s 2 alkuperäinen dokumentti\n3 Nuotintamisen taustatietoja Kaariviivat Musiikissa on kaksi eri kaariviivaa; sidekaari ja yhdyskaari Sidekaari (slur) liittyy fraseeraukseen ja osoittaa, että sen rajaamat nuotit täytyy esittää sitoen (legato). Sibelius-ohjelmassa sidekaari aloitetaan aktivoidusta nuotista painamalla näppäimistön S- tahi s-kirjainta riippuen siitä halutaanko kaaren piirtyvän ylä- vaiko alakautta. Kaarta pidennetään välilyöntinäppäimellä ja lyhennetään vaihto-välilyönnillä. Yhdyskaari (tie) yhdistää kaksi samankorkuista nuottia yhteiseksi kestoksi. Yhdyskaari saadaan syöttämällä ensin ensimmäinen nuotti viivastolle ja painamalla sitten numeronäppäimistön enter-näppäintä, jolloin nuottiin ilmestyy kaari. Seuraava samankorkuinen nuotti syötetään sitten normaalisti. Yhdyskaari vaikuttaa mm. laulun sanojen tavutukseen. Moniäänisyys Polyfonia tarkoittaa, että samalla viivastolla on useamman itsenäisen äänen (voice) melodialinjoja (esim. sopraano ja altto). Homofonia kuvaa yhden äänen materiaalia. On syytä huomauttaa, että kaksi samanaikaisesti soivaa ääntä voi olla joko homofoninen sointu tahi kahden eri äänen polyfoninen intervalli. Sibelius-ohjelmassa jokainen nuottirivi omistaa neljä itsenäistä ääntä; voice 1 4. Pianosatsissa voi siis sekä oikea että vasen käsi soittaa kukin omaa neliäänistä kudostaan. Analysoi aina materiaalisi ennen nuotintamista ja huomioi mahdollinen polyfonia! Työjärjestys Seuraavassa eräs mahdollinen työjärjestys notaatioprosessiin: - tee teoksestasi ensin lyijykynällä raakavedos paperille (selvitä moniäänisyys, kaaret etc.) - aseta sitten ohjelmassa nuottiarkin ominaisuudet (paperikoko, soitinvalikoima, sävellaji ja tahtilaji kohotahtineen) - syötä aluksi vain nuotit viivastoille ilman kertauksia aloittaen äänestä 1 (voice 1) ja lisää sitten muut äänet (voice 2 4) - aseta vasta sitten kertausmerkit ja maalit (voit nyt oikokuunnella teoksesi) - aseta loput merkit ja esitysviitteet (artikulaatiot, lyriikka, sointumerkit etc.) - suorita sivuntaitto valitsemalla nuottikuvan suuruus sekä asettamalla halutut rivivaihdot - kuuntele tarkista korjaa tallenna tulosta 3 alkuperäinen dokumentti\n4 Sibelius-ohjelman käyttöliittymä Ohjelmassa on kaksi eri toimintatilaa; osoitustila ja syöttötila. Otto Romanowski: Sibelius 6 pikaopas, versio Toimintatila ilmenee hiiren kursorin väristä: osoitustila: syöttötila: Osoitustilassa kursori on normaalin kaltainen (musta) ja silloin sillä osoitetaan ja aktivoidaan asioita. Syöttötilassa kursori on värikäs. Tällä kursorilla syötetään partituuriin eri elementtejä. Muista aina poistua syöttötilasta, muuten tökit paperille koko ajan yllättäviä asioita! Osoittaminen - aktivointi Syöttötilasta poistutaan esc-näppäimellä! Kaikki näkyvät elementit ovat liikuteltavia. Monasti täytyy elementtiä liikauttaa hiirellä hieman runsaammin, jotta se "irtoaa" oletuspaikastaan. Osoitustilassa voit tarttua hiirellä valkoisesta paperista ja siirrellä sitä. Yleensä arkkia kannattaa kuitenkin liikuttaa navigointiikkunassa (se pieni kuvaruutu kuvaruudun vasemmassa alalaidassa), jolloin esim. voimassa oleva aktivointi ei peruunnu. Tämä on hyödyllistä varsinkin kun haluat aktivoida laajoja alueita. Ohessa luettelo eri osoitustavoista, aktivoinneista sekä mihin niitä yleensä käytetään: osoita > mikä aktivoituu voit mm. tehdä osoita tahdin sisällä tyhjässä kohdassa > tahdin sisältö delete tyhjentää tahdin (-tien) sisällön nuoteista yms. kaksois-osoita tahdin sisällä > rivin sisältö delete tyhjentää rivin sisällön nuoteista yms. kolmois-osoita tahdin sisällä > stemma ja/tai sisältö delete tyhjentää stemman sisällön tai poista koko stemman -osoita tahtia > koko tahti delete poistaa koko tahdin (-t) partituurista elementtiä (nuotti, tauko, tavu etc.) > elementti muuttaa kestoa/korkeutta tai lisätä/poistaa lisämerkkejä Monasti joudut laajentamaan aktivointiasi suuremmalle alueelle tahi haluat aktivoida useampia kohteita. Alueen aktivointia laajennetaan vaihto-osoittamalla (Osoita lähtökohdassa ja vaihto-osoita sitten jäljempänä). Useampia objekteja (nuotti, tauko, dynamiikka jne.) aktivoidaan enemmän -osoittamalla kutakin erikseen. Monistaminen alt-osoitus Aktivoitu alue monistuu alt-osoittamalla uuteen paikkaan. Sibeliuksessa ei kannata käyttää perinteistä copy/paste toimintoa. Apuikkunat Navigaattorissa (Window/Navigator) voit liikutella dokumenttisi näkymää (raahaa valkoista osaa) Ominaisuuspaletissa (Window/Properties) voit muuttaa aktivoitujen elementtien ominaisuuksia Syötettävä materiaali Syöttöpaletista (Window/Keypad) valitaan syötettävä materiaali. Syöttöpaletin elementtejä aktivoidaan numeronäppäimistöltä. Huomaa, että syöttöpaletissa on monta välilehteä joita voit selata numeronäppäimistön + ja näppäimillä. Käytä numeronäppäimistöä, se kannattaa! 4 alkuperäinen dokumentti\n5 Mallitehtävä I ja sen suoritus Tässä tehtävässä käytämme seuraavia toimintoja: - uuden dokumentin luominen ja määrittely (mm. soittimet, sävellaji- ja tahtiosoitukset, kohotahti) - nuottien syöttö askellusmenetelmällä (näppäimistö sekä Midi-koskettimisto) sekä lisämerkintöjen asettaminen - polyrytmin nuotinnus ja tremolo - moniäänisen musiikin syöttö - sidos- ja yhdyskaaret - kertaus-, maali- ja lisämerkinnät - elementtien piilotus 1) Käynnistä Sibelius (mikäli et sitä jo ole tehnyt) ja sinulle avautuu alkuvalikko josta voit aloittaa eri toimintoja. Osoita Start a new score -painiketta, koska aloitamme uuden teoksen. Paina sitten OK. 5 alkuperäinen dokumentti\n6 2) Olet aloittanut ohjatun uuden dokumentin määrittelyn, jonka tuloksena luot itsellesi viivastoidun nuottipaperin. Tässä ikkunassa voit valita jonkin valmiin työpohjan, jota muokkaat sitten itsellesi sopivaksi tai rakennat oman nuotiston tyhjälle paperille. Paperikoko valitaan ponnahdusvalikosta ja asemointi pyöröpainikkeilla (Portrait = pysty, Landscape = vaaka) 3) Emme tyydy valmiiseen työpohjaan vaan teemme nuotistomme itse. Valitsemme pohjapaperiksi Blank ja painamme Change Instruments... Tässä ikkunassa valitset soittimia eri kokoonpanoista ja ryhmistä, lisäät niitä partituuriisi (Add to Score) sekä muutat ohjelman sinulle automaattisesti ehdottamaa viivastojen järjestystä (Up / Down). 4) Valitse Common instruments ja lisää partituuriisi: Keyboards->Piano, Singers->Voice sekä Woodwind->Clarinet in Bb. Valitse sitten Staves in score -sarakkeessa Voice ja nosta se ylimmäksi (Up). Paina lopuksi OK. Palaat edelliseen ikkunaan josta jatkat sitten eteenpäin painamalla Next > -painiketta. Seuraavassa ikkunassa asetat nuottikirjoituksen "tyylin" sekä siihen liittyvät kirjasimet. Meille kelpaa oletusasetukset joten valitsemme (Unchanged). Paina Next > 6 alkuperäinen dokumentti\n7 5) Tässä ikkunassa asetetaan tahtilaji, mahdollinen kohotahti sekä sen kesto (!), tempomääre ja metronomimerkintä Aseta yllä olevat vaihtoehdot (valitse Tempo text -ponnahdusvalikosta Allegro). Huom.! Mikäli haluat tehdä yhdistettyjä tahtilajeja, esim. 2+3, niin osoita Other-painiketta ja kirjoita numerolaatikkoon 2+3 sekä valitse sopiva alajako. Lisäksi voit määritellä painikkeesta Beam and Rest Groups... miten palkitus jakautuu eri kestoryhmien välillä. Paina Cancel (jos kävit katsomassa em. ala-ikkunaa) ja sitten pääikkunassa Next > 6) Tämä on sävellajin määrittelyikkuna. On hyvä selvittää kappaleen moodi, koska Sibelius tuntee asteikon enharmoniset merkintäsäännöt. Duurilla (Major keys) ja mollilla (Minor keys) on siis vissi ero! Aktivoi Major keys painike sekä valitse D-major ja paina Next > 7 alkuperäinen dokumentti\n8 7) Tässä viimeisessä ikkunassa voit asettaa nuottiisi lisätietoja. Täytä tekstikentät mallin mukaisesti ja paina Finish. Eteesi avautuu nyt määrittelemäsi nuottiarkki: Ennen kuin alamme syöttää musiikkia, niin tutustumme ikkunan yläosassa olevaan työkalupalkkiin: Painikkeet vasemmalta oikealle ovat: aloita uusi, avaa entinen, skannaa painettu nuotti, tallenna, tallenna versioita, luo partituurista äänitiedosto, tulosta, peru, palauta peruminen, versioiden hallinta ponnahdusvalikkoineen, kommentoi (tarralappu), aktivoi suurennuslasi, anna suurennus/pienennys numeroina tai valitse esiasetus, panoraama eli katso nuottia jatkumona (ei sivutettuna), näytä vain aktivoitu (-t) viivasto (-t), soivan/transponoitu partituuri, valitse stemma/koko partituuri -näkymä, vaihtele partituuri/stemma -näkymien välillä, avaa referenssi-manuaalin, erilaisien apuikkunoiden näyttö/piilotus. Painele B-duuri etumerkeillä varustettua painiketta ja huomaat, että partituurissa klarinettistemma muuttuu soivasta notaatiosta transponoituun ja päinvastoin. Palaa takaisin soivaan eli transponoimattomaan ulkoasuun. Voit mukauttaa näkymän suurennusta/pienennystä itsellesi sopivaksi suurennuslasin vieressä olevan tekstilaatikon ponnahdusvalikosta. 8 alkuperäinen dokumentti\n9 Nuottien syöttäminen Sibeliuksessa on useita eri tapoja syöttää musiikkia viivastolle. Yhteinen peruslogiikka on: ensin kesto, sitten sävel. Toista äskeistä lausetta samalla hytkyen. Se virkistää! Suosituimpia syöttömuotoja ovat näppäimistösyöttö sekä askelsyöttö Midi-koskettimistolta. Näppäimistösyötössä annetaan heti keston jälkeen näppäimistöltä juurisävelen nimi (a, b, c, d, e, f, g). Ohjelma kirjoittaa annetun kestoisen nuotin edellisen nuotin oikealle puolelle. Nuoli ylös/alas askeltaa juuri annettua säveltä ylö/alas. Mikäli oktaaviala on väärä, kannattaa juuri syötetty nuotti korjata välittömästi cmd-nuolinäppäimillä (cmd-ylös ja cmd-alas). Sitten taas jatketaan syöttämistä (ensin kesto sitten sävel). Sointuja saadaan rakentamalla intervallipilaria juuri ilmestyneeseen nuottiin ylöspäin (kirjoitusnäppäimistön numerorivi) tai alaspäin (vaihto-numerorivi). Tauko tuotetaan painamalla numeronäppäimistön nollaa (ensin kesto ja sitten nolla). Midi-askelsyötössä valitaan ensin nuotin (soinnun) kesto numeronäppäimistöltä ja sitten soitetaan säveltä (-iä) vastaava (-t) Midi-kosketin (-met). Tauko tuotetaan painamalla numeronäppäimistön nollaa (ensin kesto ja sitten nolla). 8) Osoita nuolella ensimmäistä tahtia (viivaston sisällä). Tahti aktivoituu, josta palautteena sininen kehys. Nuottien syöttö aloitetaan aina painamalla näppäimistöltä n-kirjainta (tai valikosta Notes/Input notes) jolloin tahtiin ilmestyy sininen pystykursori, nuoli muuttuu syöttönuoleksi ja sen kohdalle ilmestyy viivastolle "haamunuotti" jonka avulla on helppo osua myös apuviivoille. Nuottien syöttö aktivoituun tahtiin aloitetaan aina n-kirjaimella 9) Tarkista, että Keypad-paletissa on kahdeksasosanuotti sinisenä, mikäli ei ole, paina numeronäppäimistön numeroa 4. Paina numeronäppäimistön 0. Ensimmäiseen tahtiin jää tauko ja sininen pystykursori siirtyy seuraavaan tahtiin. (Ensimmäinen tahtihan oli asetettu kohotahdiksi, joten se on nyt täynnä.) - kirjoita rauhallisesti seuraavat kirjaimet tietokoneen kirjoitusnäppäimistöltä: d e d Neljäsosanuotit ilmestyvät viivastolle ja pystykursori siirtyy koko ajan eteenpäin osoittaen tulevan nuotin/tauon paikan. Mikäli teet korkeusvirheen, korjaa juuri ilmestynyttä nuottia nuoli-ylös ja alas näppäimillä. Älä koskaan korjaa nuottivirhettä delete-näppäimellä! 1 Liiku tarvittaessa eteen- ja taaksepäin vasen/oikea nuolinäppäimillä sekä korjaa kestot ja korkeudet. Kun peruutat vasen-nuolinäppäimellä, niin syöttökursori häviää. Korjattuasi korkeuden/keston, siirry eteenpäin nuoli-oikealle näppäimellä ja paina taas n-kirjainta (= new-note) jolloin saat syöttökohdan osoittavan kursorin taas näkyviin. - jatka eteenpäin kirjoittamalla kirjaimet: a b c d c b (huom. anna vain kantasäveliä, etumerkit huolehtivat muusta) - vaihda nyt kestoa painamalla numeronäppäimistön numeroa 5. Kirjoita kirjain: a - vaihda taas kestoa painamalla numeronäppäimistön numeroa 4 - paina numeronäppäimistön 0 (= tauko). Kirjoita kirjaimet: b e c Tässä vaiheessa olet ehkä viimeisessä tahdissa eikä uusia tahteja vielä näy. Ohjelma lisää automaattisesti uusia tahteja kun edellinen tahti on täynnä. Käsin niitä voi tarvittaessa lisätä komennolla cmd-b (ks. valikkoa Create/Bar). - vaihda kestoa (numeronäppäimistön 5). Kirjoita kirjain: d Poistu syöttötilasta painamalla esc-näppäintä (varmuuden vuoksi muutamia kertoja poistaaksesi kaikki aktivoinnit). 1 Jos poistat nuotin, niin mitä sille kohtaa jää; taukoko? Miten soitat seuraavan ¾ tahdin jossa ei ole keskellä taukoa eikä nuottia: Poistettu nuotti muuttuu itse asiassa näkymättömäksi tauoksi jota voi olla vaikea nähdä/muistaa myöhemmin. 9 alkuperäinen dokumentti\n10 10) Midi-askelsyöttö: syötämme klarinetin osuuden käyttämällä Midi-koskettimistoa sekä numeronäppäimistöä Tarkista, että transponointi-painike on väritön (se B-duuri painike ikkunan yläosassa). - osoita hiirellä klarinetin kohotahtia ja paina n-kirjainta (new note). Tarkista, että Keypad-paletissa on neljäsosanuotti sinisenä. - soita Midi-koskettimistolta nuotti a 1 ja se ilmestyy viivastolle - jatka rauhallisesti soittamalla nuotit: d 2 a 1 fis 1 Trioli tehdään siten, että ensin annetaan ryhmän ensimmäinen nuotti normaalikestoisena ja sitten painetaan cmd-3 (muuttaa nuotin trioliryhmän ensimmäiseksi). Loput ryhmän nuotit soitetaan normaalisti. Ohjelma laskee itse koska ryhmä on täynnä. Polyrytmi asetetaan antamalla ensin normaalikesto ja painamalla sitten cmd-"polynumeroa" - vaihda kestoa painamalla numeronäppäimistön numeroa 3 - soita trioliryhmän ensimmäinen nuotti: fis 1 - paina cmd-3 jolloin tahtiin ilmestyy tauollinen trioliryhmä - soita triolin kaksi muuta säveltä: e 1 fis 1 - soita uuden trioliryhmän ensimmäinen nuotti: g 1. Muuta trioliksi: cmd-3. - täytä ryhmä soittamalla triolin kaksi muuta säveltä: fis 1 g 1 - vaihda kestoa painamalla numeronäppäimistön numeroa 4. Soita nuotit: a 1 h 1 a 1 g 1 - vaihda kestoa painamalla numeronäppäimistön numeroa 5. Soita nuotti: fis 1 - vaihda kestoa painamalla numeronäppäimistön numeroa 4. Soita nuotti: a 1 - vaihda kestoa painamalla numeronäppäimistön numeroa 3. Soita nuotti: h 1 - paina cmd-4 jolloin tahtiin ilmestyy tauollinen kvartoliryhmä - soita kvartolin kolme muuta säveltä: cis 2 d 2 e 2 - vaihda kestoa painamalla numeronäppäimistön numeroa 5 ja soita viimeinen puolinuotti: d 2 Poistu syöttötilasta painamalla esc-näppäintä ainakin kaksi kertaa (= ensin poistut syötöstä ja sitten poistat viimeisimmän nuotin aktivoinnin). 10 alkuperäinen dokumentti\n11 11) Vuorossa on piano-osuuden tuottaminen rivi kerrallaan. Aloitamme oikean käden viivastosta. Älä huolestu soittovirheistä, vain kestovirheet täytyy heti korjata. Teemme tässä osiossa tietoisesti kestovirheen, jotta opimme korjaamaan sen syöttötilassa. Muista aina tarkistaa etukäteen, onko musiikki homo- vaiko polyfonista! (Helpottaa jatkossa elämää) Koska pianisteilla on sormia kosolti, on heillä tapana painella niitä holtittomasti eri aikaan. Tietämättään he tuottavat polyfonista musiikkia. Pikaisen analyysin tuloksena huomaamme, että oikean käden satsi on homofonista; siellä ei ole erikestoisia nuotteja päällekkäin. Vasemmassa kädessä taas on paikoitellen kaksiäänistä satsia (= eri kestoja päällekkäin). Osoita oikean käden ensimmäistä kokonaista tahtia ja paina n-kirjainta (= aloitat syöttämisen). - vaihda kestoa painamalla num5 jonka jälkeen numeronäppäimistön pilkkua (= pisteellinen puolinuotti). - soita samanaikainen seksti fis-d. Soita sitten samanaikainen kvintti d-a. Nyt teemme tietoisen virheen "unohtamalla" muuttaa kestoa (aika tavallinen moka). - soita terssi e-g. Hups! Siinä on pisteellinen sointu kun piti olla puolinuottisointu. Rauhoitu. Odota kotvanen. Hengitä syvään. - paina vasen-nuolinäppäintä. Poistut syöttötilasta ja juuri luotu sointu jäi aktivoiduksi (siniset nuotit mutta ei pystykursoria!). - anna uusi kesto näpäyttämällä numeronäppäimistön pilkkua. Nuotti muuttuu puolinuotiksi. Paina oikea-nuolinäppäintä ja aktivoit seuraavan elementin eli neljäsosatauon (voisit muuttaa senkin kestoa tahi korkeutta). - paina n-kirjainta ja siirryt syöttötilaan. - paina num4 ja soita kvintti e-h - paina num5, soita terssi fis-a - paina num4, soita e-cis. Emme aseta vielä kaarta oikean käden e-nuottien välille (onkohan se yhdys- vaiko sidoskaari?). Tremolo syötetään aluksi koko tahdin täyttävinä peräkkäisinä normaalinuotteina ja muutetaan myöhemmin tremolonotaatioksi. - paina num-pilkku (= pisteellinen neljäsosa) ja soita peräkkäin nuotit g ja h - lopuksi paina num4 ja soita seksti fis-d. Korjaamme tahdin kolme kaaren paikalleen. Päätämme, että se on yhdyskaari (= kestokaari). - poistu syöttötilasta painamalla esc-näppäintä kaksi kertaa (poistut syöttötilasta ja poistat viimeisimmän aktivoinnin) - osoita tahdin kolme puolinuotti e 1 :tä - paina numeronäppäimistön enter-näppäintä 11 alkuperäinen dokumentti\n12 Tremolo SYÖTTÖPANEELI (Keypad) Toiseksi viimeinen tahti oli nyt seuraavan näköinen: Muutamme tahdin näyttämään tremolonotaatiolta. Aktivoimme tahdin osoittamalla sen sisällä > sininen kehys. Valitsemme Keypad-paletissa kolmannen välilehden: ja painamme numeronäppäimistön enter-näppäintä > tremolonotaatio. Asetamme tremolonopeuden painamalla num3 (= kolme viivaa). Voila! Siinähän hän lepää. Poistumme syöttötilasta esc-näppäimellä ja palautamme Keypad-näkymän takaisin ensimmäiselle välilehdelle. 12 alkuperäinen dokumentti\n13 12) Pianosatsin vasemman käden polyfoninen notaatio. Koska vasemmassa kädessä on muutamissa tahdeissa kaksiäänistä satsia, teemme ylemmän äänellä 1 (voice 1) ja alemman äänellä 2 (voice 2). Osoita vasemman käden ensimmäiseen kokonaiseen tahtiin ja paina n-kirjainta. Ensimmäinen soitettava nuotti on kestoltaan yhdyskaarella sidottu nuotti: - paina num5 ja num-pilkku (pisteellinen puolinuotti), soita d Paina nyt numeronäppäimistön enter-näppäintä; se lisää nuottiin yhdyskaaren. Koska seuraavan nuotin kesto on sama, soita uudelleen sama sävel d. Vaihda kestoa ja soita H. Vaihda kestoa ja soita e. Seuraava tahti on vielä homofoninen (= ei eri kestoja päällekkäin)! Vaihda kestoa ja soita intervalli A-d. Vaihda kestoa ja soita intervalli A-e. Seuraava tahti on polyfoninen! Soitamme aluksi vain äänen 1 ja lisäämme myöhemmin äänen 2. Vaihda kestoa ja soita e. Vaihda kestoa ja soita A. Seuraava tahti on taas homofoninen. Vaihda kestoa ja soita intervalli D-A. Poistu syöttötilasta esc-näppäimellä (kaksi kertaa). Toisen äänen syöttö ALT-2 (voice 2) Aktivoi (= osoita) kohotahdin jälkeinen tahti (jossa on pisteellinen sidottu d). Aloita nuottien syöttö painamalla n-kirjainta. Vaihda syöttöääneksi voice 2 painamalla alt-2 tai osoittamalla Keypadin numeroa 2. Osoitin ja nuottisymbolit muuttuivat vihreiksi. (Muut äänet saisit alt-3 ja alt-4). Suorita syöttö vihreillä nuoteilla normaalisti eli; Aseta kesto num5 ja num-pilkku, soita D ja sitten Fis. Aseta kesto num4 ja soita peräkkäin E, Fis, G. Seuraava (homofoninen) tahti onkin jo täynnä joten se täytyy ohittaa. Poistu syöttötilasta esc-näppäimellä ja osoita toiseksi viimeistä tahtia (väliin jäänyt tahti oli homofoninen). Paina n-kirjainta ja alt-2. Aloitat jälleen toisen äänen syötön. Aseta kesto num4 ja soita E, D, Cis. Poistu syöttötilasta esc-näppäimellä (kaksi kertaa). 13 alkuperäinen dokumentti\n14 Kertausmerkit ja maalit valikko: CREATE/BARLINE/... ja CREATE/LINE... 13) Valitse Create-valikosta alavalikko Barline ja sieltä Start Repeat. Hiiri muuttuu värilliseksi (syöttötila). Osoita kohotahdin jälkeisen tahdin alussa lähellä tahtiviivaa ja sinne ilmestyy alkukertausmerkki. Valitse Create/Barline/End Repeat ja osoita kolmanneksi viimeisen tahdin loppuosassa lähellä tahtiviivaa. Mikäli nuottikuvasi laajeni koko paperin suuruiseksi, johtuu se siitä, että Sibelius pyrkii oletusarvoisesti täyttämään koko paperin kauniisti. Yleensä tuo ominaisuus kannattaa ottaa pois päältä seuraavasti: Valikosta House Style/Engraving Rules valitaan vaihtoehto Staves ja asetetaan tuossa valintaikkunassa kohdasta Justification ensimmäinen prosenttiluku 100%. Kertausmerkki poistetaan osoittamalla sitä ja painamalla delete-näppäintä. Poista kertausmerkkien aktivointi (jää aina päälle) painamalla esc-näppäintä! 1. maali valitaan valikosta Create/Line... Staff-lines puolelta valitaan viivastoihin liittyviä kuvioita ja System-lines puolelta taas koko partituuriin liittyviä kuvioita. ja asetetaan se vetämällä kohdalleen (vedä hiirellä tahdin kolme yläpuolelta oikealle kertausmerkkiin saakka). 2. maalin saat Create/Line... valikosta ja vedä se samoin paikoilleen. Voit muokata maaliviivoja osoittamalla niiden päätepistettä ja vetämällä pientä neliötä. Poista pianoviivaston maalit osoittamalla niitä ja painamalla delete-näppäintä. Maali poistetaan osoittamalla sitä ja painamalla delete-näppäintä. 14 alkuperäinen dokumentti\n15 Sidekaaret kirjain s/s tai valikko: CREATE/LINE... Side- eli legatokaari (slur) asetetaan alkamaan aktivoidusta nuotista joko valitsemalla kaari valikosta Create/Line... tahi mieluummin painamalla s-kirjainta. Iso-S kirjain piirtää kaaren alakautta (iso kun on painava). 14) Osoita klarinetin kolmannen tahdin h:ta ja se aktivoituu. Paina s-kirjainta. Saat kaaren kahden vierekkäisen nuotin väliin. Aktiivisen sidekaaren pituutta kasvatetaan painamalla välilyöntinäppäintä ja mikäli huristeltiin vahingossa kohteen ohi, niin kaari lyhenee vaihto-välilyönnillä. Lopeta kaaren piirto esc-näppäimellä. Pianon vasemman käden kolmannen tahdin bassossa (voice-2) oleva kaari venyy liian pitkäksi, koska se hamuaa seuraavaa löytämäänsä 2-äänen nuppia. Sinun on korjattava se oikean pituiseksi hiirellä vetämällä (kaaren hännän pikkuneliöstä). Aseta loput kaaret mallitehtävän mukaisesti. Voit aina jälkeenpäin muuttaa kaaren pituutta ja muotoa osoittamalla sitä jolloin siihen ilmestyy pieniä tartuntaneliöitä. Voit siirrellä neliöitä. Kaaren muotoa voi säätää tarttumalla sitä keskikohdasta ja liikuttelemalla sitä. Kaari poistetaan osoittamalla sitä ja painamalla delete-näppäintä. Artikulaatiomerkit SYÖTTÖPANEELIN (Keypad) VÄLILEHDET Nuottiin liittyvän artikulaation (-t) voi asettaa jo syöttövaiheessa keston annon yhteydessä. Monasti on kuitenkin kätevämpää syöttää ensin nupit ja vasta sitten loput. 15) Aktivoi klarinetin kohotahdin nuottinuppi. Paina numeronäppäimistön kauttaviiva-näppäintä. Katso ja hämmästy, sait staccato-pisteen. Paina oikea-nuolinäppäintä aktivoidaksesi seuraavan nuotin ja paina taas num-/. Suorita toiminto kahdelle muullekin sävelelle. Voit asettaa artikulaation (yms.) myös aktivoimalla koko tahdin (tai pidemmän jakson). Aktivoi toinen tahti osoittamalla tahdin sisällä tyhjässä kohdassa > sininen kehys Paina num-/ ja kaikkiin nuotteihin ilmestyi staccato-piste. Poistu syöttötilasta esc-näppäimellä. Fermaatin löydät syöttöpaneelin (Keypad) vastaavalta välilehdeltä kohdasta num-1. Aktivoi nuppi ja näpäytä num-1 (kun sinulla on fermaatti-välilehti näkyvillä). Artikulaation (-t) saa pois aktivoimalla nuottinuppi ja painamalla uudestaan vastaavaa artikulaationäppäintä. 15 alkuperäinen dokumentti\n16 Varren vaihto vastakkaiselle puolelle (näppäinlyhenne x) Nuotin varren saa käännettyä seuraavasti: - poistu edellisestä toiminnosta (esc) ja aktivoi nuotti. - paina x-kirjainta (tai valikko Edit/Flip) ja varsi vaihtaa puolta. (Tämän pitäisi toimia myös artikulaatiomerkkien suhteen, mutta Sibelius 6.1-versiossa on ainakin vielä bugi) Dynamiikkaviivat h/h tai valikko: CREATE/LINE... Crescendo- (pikku-h)/diminuendo (Iso-H) viiva (hairpin) asetetaan aktivoituun nuottiin joko valitsemalla valikosta Create/Lines... tai painamalla kirjainta h/h. Pikku-h tuottaa crescendon (alkaa pienestä) ja Iso-H tuottaa diminuendon (alkaa isosta). Merkin pituutta säädetään samalla tavalla kuin sidekaarta eli välilyönti venyttää ja vaihto-välilyönti supistaa. 16) Aseta crescendot paikoilleen. - aktivoi vokaaliosuuden viidennen tahdin sävel h ja paina h-kirjainta - laajenna crescendo-merkkiä välilyöntinäppäimellä (supista vaihto-välilyönnillä). Voit myös muuttaa dynamiikkaviivan paikkaa tarttumalla siitä kiinni ja siirtelemällä sitä. Dynamiikkaviiva poistetaan osoittamalla sitä ja painamalla delete-näppäintä. Lyriikka eli lauluteksti cmd-l tai valikko: CREATE/TEXT/... Laulun sanojen tavut kiinnitetään elementteihin (nuotti/tauko). Tästä syystä on erityisen tärkeää, että melodiassa on sidotuissa kestoissa käytetty oikeanlaista yhdyskaarta (tie eli numeronäppäimistön enter-näppäin). Laulun tavut ja sanat kirjoitetaan käyttämällä tavuviivaa tai välilyöntejä. Tavuissa voi liikkua ja niitä korjailla käyttämällä vasen-/oikea nuolinäppäimiä tai myöhemmin kaksoisosoittamalla tavua. 17) Valitse valikosta Create/Text/Lyrics line 1 ja osoita laulumelodian ensimmäistä nuppia. Nupin alle ilmestyy pieni musta pystykursori johon kohta kirjoittamasi tavu tarttuu. Ennen kuin alat kirjoittaa tavujasi, niin paina huviksesi hiiren 2-painiketta. Saat ponnahdusvalikon, jossa on valtavasti erilaisia symboleja. Klikkaa ponnahdusvalikon sivussa niin et valitse mitään. Aina kun olet kirjoittamassa jotain voit 2-painikkeella katsoa mitä Sibelius sinulle tarjoaa! Kirjoita tavutettuna laulun sanat mallin mukaan. Lopeta esc-näppäimellä. Tavuja korjataan delete- tai nuolinäppäimillä. Toisen säkeistön aloitat valitsemalla valikosta Create/Text/Lyrics line 2. Osoitat nuppia jne. Dynamiikkatekstien asetus cmd-e tai valikko: CREATE/TEXT/EXPRESSION 18) Valitse valikosta Create/Text/Expression ja osoita kursorilla laulun kohotahdissa. Saat ylle tekstikursorin. Paina hiiren 2-painiketta ja valitse haluamasi dynamiikka. Poistu syöttötilasta esc-näppäimellä. Voit tarttua kiinni juuri kirjoittamastasi merkistä ja raahata sen haluttuun paikkaan. - aseta loput dynamiikat äskeiseen tapaan. Dynamiikkamerkki poistetaan osoittamalla sitä ja painamalla delete-näppäintä. 16 alkuperäinen dokumentti\n17 Sivun asettelu valikot: LAYOUT/DOCUMENT SETUP... sekä HOUSE STYLE/ENGRAVING RULES Teemme vielä loppusilauksen ulkoasuun. Asemoimme systeemit ja muutamme koko nuottikuvan kokoa sekä nimeämme joitain soitinnimiä uudelleen. 19) Valitse valikosta Layout/Document Setup... ja saat sivunäkymän muokkausikkunan: Kutista nuottikuvan kokoa (Staff size) arvoon 5.5, joka on mukava koko. Huomaa, että samalla myös systeemit asettuvat uuteen ulkoasuun kuvaruudulla. Paina OK Viivastojen katkaisu eli uuden systeemin aloittaminen Joskus haluat, että nuottirivi katkeaa halutun tahdin jälkeen. Se on helppoa: aktivoi tahtiviiva josta haluat uuden rivin alkavan ja paina return-näppäintä (rivivaihtonäppäin). Toimenpiteesi jälkeen viivasto katkeaa ja edellisen viivaston loppuun tulee hakanuoli, jolla Sibelius osoittaa, että nuotintaja on omavaltaisesti poikennut Sibeliuksen ehdottamasta kauniista rivijaosta. Mikäli haluat poistaa tekemäsi rivijaon niin aktivoi tuo pieni hakanen ja paina delete. 17 alkuperäinen dokumentti\n18 Viivastojen keskinäisen etäisyyden muuttaminen 20) Palattuamme taas paperinäkymään, muutamme viivastojen keskinäisiä etäisyyksiä raahaamalla niitä ylös tahi alas. Mikäli systeemit hypähtelevät omituisesti, niin kyseessä on Sibeliuksen automaattivälistys. Sibelius on niin ystävällinen, että se pyrkii asettamaan systeemit aina tasaisen kauniisti koko paperin pinta-alalle. Joskus tämä voi harmittaa pientä nuotintajaa. Silloin täytyy poistaa Sibeliuksen tasalevitykset (katso sivu 15). 21) Jos haluat itse määrätä systeemien jakautumisen paperilla, niin valitse valikko House Style/Engraving Rules... Valitse vasemmalta otsikko Staves ja laita avautuneessa välilehdessä kuudenteen kenttään ylhäältä arvoksi 100. Nyt Sibelius ryhtyy sivuntaittoon vasta kun sivu on enemmän kuin 100% täynnä, joka lienee harvinaista...toivottavasti... Tutki tämän ikkunan vasemman palkin eri vaihtoehtoja; toteat, että nuotintamisen maailma on monimutkainen. 22) Muuta soittimien nimiä kaksois-osoittamalla niitä ja sitten pyyhkimällä tarpeettomat kirjaimet pois tahi kirjoita itse lisää. Poistu syöttötilasta esc-näppäimellä. Poista alempi Allegro sana osoittamalla sitä, se muuttuu siniseksi, ja paina delete-näppäintä. Merkkien piilottaminen valikko: EDIT/HIDE OR SHOW/... Lopuksi piilotamme viimeisen tahdin neljäsosatauot. 23) Aktivoi tauko ja valitse valikosta Edit/Hide or Show/Hide. Tauko muuttuu harmaaksi osoituksena siitä, että se ei tulostu paperille. Aktivoi useampi tauko cmd-osoittamalla niitä ja piilota ne lopuksi yhdellä komennolla: cmd-vaihto-h (tai valikosta). Samaten voit myös piilotella muitakin merkkejä (esim. pianon vasemman käden dynamiikat). 25) Tallenna teoksesi ja kuuntele. Voit kuunnella teoksesi painamalla soittoikkunan vihreää Play-painiketta 18 alkuperäinen dokumentti\n19 Sointumerkkien liittäminen nuottiin valikko: Create/Text/Chord symbol Sointumerkkien liittämisessä pätee sama logiikka kuin lyriikan kirjoittamisessa sointumerkit kiinnitetään nuotteihin/taukoihin. Jos haluat kirjoittaa vain sointumerkkejä ilman näkyviä nuotteja, täytyy sinun silti luoda ensin nuotit mutta piilottaa ne sitten näkymättömiin. Tee sointuteksti seuraavasti: - valitse valikosta Create/Text/Chord symbol (tai paina cmd-k) - osoita nuppia johon haluat liittää sointutekstin saat pystykursorin - joko kirjoitat soinnun (Bb kirjoitetaan: Bb, korotusmerkki on vaihto-3 eli #) - tai klikkaat kakkospainiketta pystykursorin kohdalla ja valitset valikosta materiaalia yhä uudelleen - tai soitat soinnun Midi-koskettimistolta (käännökset huomioidaan!) - siirry lopuksi välilyöntinäppäintä painaen seuraavaan haluttuun nuottinuppiin Mikäli Midi-koskettimistolta soitettaessa sointumerkintä menee kummalliseksi, voit pyyhkiä merkkejä delete-näppäimellä ja kirjoittaa omiasi lisää. Tee sointukaavio seuraavasti: - aktivoi sointuteksti - valitse valikosta Edit/Chord Symbol/Add/Remove Chord Diagram (tai paina tekstin päällä hiiren 2-painiketta) - voit asemoida juuri tekemääsi kuvaa liikuttelemalla sitä hiirellä Teoksen transponointi Koko teos on tarvittaessa helppo transponoida uuteen sävellajiin seuraavasti: - aktivoi koko teos painamalla cmd-a (älä nyt vahingossa paina deleteä, kaikki poistuu!) - valitse valikko Notes/Transpose... - avautuneessa ikkunassa valitset transponoinnin joko sävellajin tai intervallin mukaan - kohdan Transpose key signatures aktivointi kannattaa olla päällä (= etumerkit muuttuvat) - kohdan Use double sharps/flats aktivointi kannattaa olla pois päältä (= ei tuplamerkkejä) Transponoinnin tuloksena myös nuotissa olevat sointumerkit transponoituvat! Tarkista transponoitu versio ja mikäli se ei miellytä, niin peru äskeinen toiminto cmd-z näppäinyhdistelmällä. Yhteenveto notaatioprosessista 1. Syötetään nuotit > oikokuunnellaan 2. Kertaukset ja maalit (Create/Barline sekä Create/Line -valikot) > oikokuunnellaan 3. Lisätään artikulaatiot, kaaret ja dynamiikat sekä muut erikoismerkit (Create-valikko) 4. Lyriikka (Create/Text-valikko) 5. Asetetaan nuottikuvan koko (Layout/Document Setup valikko) 6. Rivitetään musiikki (osoita tahtiviivaa ja paina Return-näppäintä) 7. Tarkistetaan tahtinumerointi etc. (House Style/Engraving Rules... valikko) 8. Tulostetaan koevedos > oikoluetaan ja -katsellaan Tärkeitä näppäimiä/osoituksia/toimintoja - n-kirjain aloittaa uuden nuotin syöttämisen - x-kirjain kääntää aktivoidun elementin toiselle puolelle (esim. nuottivarren tahi artikulaation) - alt-1 4 täsmentää/vaihtaa syötettävän stemmanumeron (voice 1 4) - alt-osoittaminen monistaa osoituspaikkaan aktivoidun materiaalin - vasen/oikea nuolinäppäimet aktivoivat elementtejä taakse-/eteenpäin - ylös/alas nuolinäppäimet siirtävät aktivoitua elementtiä ylös-/alaspäin (cmd-näppäimen kera liikutaan isommin askelein) 19 alkuperäinen dokumentti\n20 Mallitehtävä I:n laajennus Otto Romanowski: Sibelius 6 pikaopas, versio Tässä laajennuksessa käytämme seuraavia toimintoja: - etuhele - uusien soittimien lisäys - rytminotaatio - tabulatuurinotaatio - lisäsäkeistöjen kirjoitus tekstilaatikkoihin Etuhele Etuhele asetetaan valitsemalla syöttöpaneelista toiselta välilehdeltä appogiatura jonka jälkeen se osoitetaan haluttuun paikkaan. Etuheleen voi poistaa aktivoimalla sekä delete-näppäimellä. Voit liittää etuheleeseen kaaren normaalilla s-pikakirjaimella (aktivoi etuhele ja paina s-kirjainta). Kaaren puolen voi vaihtaa aktivoimalla kaaren ja painamalla x-kirjainta. 20 alkuperäinen dokumentti\n21 Uusien soittimien lisäys Create-valikosta valitaan Create/Instruments (tai pikanäppäin i). Saat aikaisemmin näkemäsi soitinvalintalistan. Lisää sieltä seuraavat soittimet (Add to Score): - Electric Guitar [notation] - Bass guitar [notation] - Bass Guitar [tab] sekä muuta niiden partituurijärjestystä seuraavasti Up/Down painikkeilla: Kitaraviivaston muuttaminen rytminotaatioksi Syötä ensin seuraava kitarastemma: Kolmoisklikkaa jossain kitaran tahdissa (tyhjällä kohdalla) jolloin koko stemma aktivoituu. Mikäli ominaisuus-paletti ei ole näkyvissä, niin valitse se valikosta Window/Properties. Avaa Notes-välilehti ja valitse nuottinuppityyleistä vaihtoehto 28 (varrellinen slash-nuotti). Koko viivasto muuttuu slash-notaatioksi. Poistu esc-näppäimellä. Osoita sitten toinen tahti aktiiviseksi ja valitse syöttöpaneelin viidenneltä välilehdeltä tahtitoistomerkki (tai paina num-1). Toinen tahti muuttuu toistotahdiksi. Poistu esc-näppäimellä. 21 alkuperäinen dokumentti\n22 Lisätään kitaraviivastolle monimutkaisia sointumerkintöjä Aloita sointumerkkien syöttö valikosta Create/Chord Symbol ja osoita ensimmäisen tahdin "nuppia". Kirjoita teksti: D9sus4 ja sait merkinnän otelautasymbolin kera. Siirry eteenpäin välilyöntinäppäimellä (neljäsosittain) ja syötä seuraavat sointutekstit: Em13 D/A A7#9 Emmaj7/C# D Huomaa, että Sibelius osaa analysoida kirjoittamasi sointutekstin (esim. Emmaj7) sekä merkata sen tyylikkäästi! Voit halutessasi kääntää kaikki varret alaspäin kolmoisklikkaamalla jossain tahdissa (= koko stemma aktivoituu) ja painamalla x-kirjainta (flip). Bassostemma Syötä bassoviivastolle seuraava melodia: Lisäämme neljänteen tahtiin toisen kertauksen lisäpikkunuotin. Syötä tahtiin kakkostemmalla (vihreä) puolitauko sekä neljäsosanuotti staccatolla. Poistu syöttötilasta ja aktivoi äskeinen nuppi. Valitse syöttöpaneelista toiselta lehdykältä sulut sekä vihjenuottikoko. Vaihda lopuksi varren suuntaa ylös painamalla x-kirjainta. Poistu muokkauksesta (esc) ja piilota tahdin alussa oleva puolitauko. (Aktivoi ja valitse hiiren 2-painikkeesta Hide or Show/Hide). Tabulatuuri Helpoin tapa tehdä tabulatuurinotaatio on monistaa olemassa oleva musiikki tabulatuuriviivastolle. - varmista ettei mitään ole aktivoituna (painele muutamia kertoja esc-näppäintä) - osoita basson normaaliviivaston ensimmäisessä tahdissa - pidä vaihtonäppäintä (shift) alhaalla ja osoita rivin viimeistä tahtia (sait aktivoitua pidemmän alueen) - pidä alt-näppäintä alhaalla ja osoita tabulatuuriviivaston ensimmäisen tahdin alussa - sait tabulatuurinotaation (homma toimii myös päinvastaiseen suuntaan!) 22 alkuperäinen dokumentti\n23 Lisäsäkeistöjen kirjoittaminen kappaleen loppuun valikko: Create / Text / Other System Text / Block lyrics Tämä kannattaa tehdä vasta kun teos on jo kaikilta muilta osin valmis sekä asemoitu paperille. Lisäsäkeistötkin "liitetään" johonkin tahtiin koska kaikki on aina kiinni jossain!? - valitse Create/Text/Other System Text/Block lyrics ja osoita vaikka ensimmäisessä tahdissa saat jonnekin pystykursorin - kirjoita tekstistäsi hieman alkua ja poistu kirjoitusmoodista esc-näppäimellä - tartu juuri kirjoittamaasi tekstipätkään ja siirrä se lopulliseen kohtaan paperia - kaksois-osoita tekstiäsi sisällä siirryt syöttö/muokkaustilaan jossa voit lisätä loput tekstistä Stemmojen muokkaus/tulostus työkalurivin Full Score -ponnahdusvalikko Tämä prosessi tehdään vasta sitten kun joku luotettava ulkopuolinen henkilö on tarkistanut partituurimme oikeellisuuden! Olemme itse sokeita ja kuuroja oman teoksemme virheille. Partituuri ja stemmat ovat vain teoksemme kaksi erilaista näkymää. Voit tarkastella ja muokata stemmojasi valitsemalla niitä ponnahdusvalikosta "Full Score". Stemman tulostus tapahtuu antamalla tulostuskomento. Yhteenveto notaatioprosessista 1. Syötetään nuotit > oikokuunnellaan 2. Kertaukset ja maalit (Create/Barline sekä Create/Line -valikot) > oikokuunnellaan 3. Lisätään artikulaatiot, kaaret ja dynamiikat sekä muut erikoismerkit (Create-valikko) 4. Lyriikka (Create/Text-valikko) 5. Asetetaan nuottikuvan koko (Layout/Document Setup valikko) 6. Rivitetään musiikki (osoita tahtiviivaa ja paina Return-näppäintä) 7. Tarkistetaan tahtinumerointi etc. (House Style/Engraving Rules... valikko) 8. Tulostetaan koevedos > oikoluetaan ja -katsellaan Tärkeitä näppäimiä/osoituksia/toimintoja - n-kirjain aloittaa uuden nuotin syöttämisen - x-kirjain kääntää aktivoidun elementin toiselle puolelle (esim. nuottivarren tahi artikulaation) - alt-1 4 täsmentää/vaihtaa syötettävän stemmanumeron (voice 1 4) - alt-osoittaminen monistaa osoituspaikkaan aktivoidun materiaalin - vasen/oikea nuolinäppäimet aktivoivat elementtejä taakse-/eteenpäin - ylös/alas nuolinäppäimet siirtävät aktivoitua elementtiä ylös-/alaspäin (cmd-näppäimen kera liikutaan isommin askelein) Kommentit tervetulleita: 23 alkuperäinen dokumentti\n24 Lyhyt englanti-suomi sanasto: englanti suomi kommentti accent aksentti accidental etumerkki alignment tasaus alto-clef alttoavain articulation artikulaatio esim. staccato, tenuto, fermaatti bar tahti barline tahtiviiva bass-clef F- eli bassoavain beat isku cautionary accidental etumerkki (tilapäinen) clef nuottiavain click metronomin tikitys composer säveltäjä concert pitch soivan korkeuden näyttö kun on kyseessä transponoivat soittimet esim. b-klarinetti copyright notice tekijänoikeustiedot countoff alkulaskenta lasketaan haluttu määrä tyhjiä tahteja alkuun distance etäisyys dynamics dynamiikka export siirrä tiedosto toiseen muotoon yleensä notaatio muutetaan Midi-tiedostoksi expression artikulaatio-ohje file tiedosto flag väkä flip vaihda suuntaa varren tahi kaaren font kirjasin footer alatunniste g-clef G- avain head nuppi (nuotin) header ylätunniste hide piilota import tuo muu tiedostomuoto yleensä tuodaan Midi-tiedosto instrument soitin key sävellaji key signature etumerkintä, sävellaji voice ääni (1, 2, 3 tai 4) samalla viivastolla olevan polyfonisen musiikin eri äänet layout nuotin näkyvä ulkoasu ledger (-line) apuviiva lyrics sanoitus (laulun) major duuri measure tahti minor molli multimeasure rest tauko (monitahtinen) open avaa page view sivunäkymä pickup bar kohotahti playback kuuntelu, soitto quantization kvantisointi, rytmitys rehearsal mark harjoitusmerkki repetition kertaus rest tauko save tallenna 24 alkuperäinen dokumentti\n25 scroll view rullausnäkymä slur kaari (legato-) slur säekaari staff viivasto staff set viivastojen ryhmä stem varsi system viivastoryhmä esim. pianon molemmat viivastot, systeemissä on yleensä yhteinen tahtiviiva tablature kitaranotaatio tenor-clef tenoriavain text teksti tie sidos- tai yhdyskaari yhdistää kaksi eri kestoa (esim. tahtiviivan yli) onnistuu vain kahden samankorkuisen sävelen välillä time signature tahtilaji title otsikko yleensä teoksen nimi tuplet poikkeusjako, polyrytmi esim. trioli 25 alkuperäinen dokumentti\n26 Vastaava suomi-englanti sanasto: suomi englanti kommentti alatunniste ylätunniste aksentti footer header accent alkulaskenta countoff lasketaan haluttu määrä tahteja alkuun alttoavain apuviiva alto-clef ledger (-line) artikulaatio articulation esim. staccato, tenuto, fermaatti artikulaatio-ohje avaa avain (F- eli basso-) avain (G-) avain (tenori) duuri dynamiikka etumerkki etumerkintä, sävellaji etumerkki (tilapäinen) etäisyys harjoitusmerkki isku kaari (legato- tai säe-) expression open clef (bass-clef) clef (g-clef) clef (tenor-clef) major dynamics accidental key signature cautionary accidental distance rehearsal mark beat slur kaari (sidos-, yhdys-) tie yhdistää kaksi eri kestoa (esim. tahtiviivan yli) onnistuu vain kahden samankorkuisen sävelen välillä kertaus repetition kirjasin kitaranotaatio kohotahti kuuntelu, soitto kvantisointi, rytmitys metronomin tikitys molli nuotin näkyvä ulkoasu nuottiavain nuppi (nuotin) font tablature pickup bar playback quantization click minor layout clef head otsikko title yleensä teoksen nimi piilota hide poikkeusjako, polyrytmi tuplet esim. trioli rullausnäkymä sanoitus (laulun) scroll view lyrics siirrä tiedosto muuhun muotoon export yleensä notaatio muutetaan MIDI-tiedostoksi sivunäkymä page view soitin instrument soivan korkeuden näyttö concert pitch kun on kyseessä transponoivat soittimet esim. b-klarinetti säekaari slur sävellaji säveltäjä tahti tahti tahtilaji tahtiviiva tallenna tasaus key composer bar measure time signature barline save alignment 26 alkuperäinen dokumentti\n27 ääni (1, 2, 3 tai 4) voice samalla viivastolla olevan polyfonisen musiikin eri äänet tauko rest tauko (monitahtinen) tekijänoikeustiedot teksti tiedosto multimeasure rest copyright notice text file tuo muu tiedostomuoto ohjelmaan import yleensä tuodaan Midi-tiedosto vaihda suuntaa flip varren tahi kaaren varsi viivasto viivastojen ryhmä stem staff staff set viivastoryhmä system esim. pianon molemmat viivastot, systeemissä on yleensä yhteinen tahtiviiva väkä flag 27 alkuperäinen dokumentti\nFinale opas 30.10.2003 v. 0.92\nFinale opas 30.10.2003 v. 0.92 Tervetuloa Coda Finale 2003 ohjelman suomenkielisen oppaan pariin. Tämän oppaan tarkoituksena on tutustuttaa ohjelman käyttöliittymään sekä perusteisiin. Tämä opas ei ole


30 m² Peikontie 2, 90550 Oulu Kerrostalo Yksiö vuokrattavana - Oikotie 16178047\nPeikontie 2, Puolivälinkangas, Oulu●1h + avok\nYksiö lähellä yliopistoa, erinomainen esimerkiksi opiskelijalle. Asunto reomtoitu muutama vuosi sitten ja on hyvässä kunnossa. Asunnossa vaatehuone. Yhden kuukauden takuuvuokra. Vesimaksu 17,50€. Kotivakuutus vaaditaan. Luottotiedot tarkistetaan.\nAstianpesukone, Integroidut koneet, Keraaminen liesi, Liesituuletin, Induktioliesi, Jää-pakastinkaappi\nei eläimiä, kotivakuutus otettava, kunnossa olevat luottotiedot vaaditaan


Tietopaketti Australiasta | O' Hara\nTietopaketti Australiasta Apr 2, 2020 14:23:17 GMT 1\nPost by Benjamin on Apr 2, 2020 14:23:17 GMT 1\nAustralian luonto on äärimmäisen monipuolinen, mielenkiintoinen ja kunnioitusta herättävä. Sieltä löytyy vehreitä, kukoistavia metsiä, kuumia aavikkoja, karuja savanneja, paljaita vuoria, syviä meriä sekä betoniviidakkoja. Australian eläimet ovat mukautuneet maastoiltaan vaihteleviin seutuihin ja oppineet selviytymään mitä vaikeimmissakin olosuhteissa.\nEteläisellä pallonpuoliskolla sijaitseva Australia on ollut erillään muista maanosista noin 45 miljoonaa vuotta. Australian mantereelle on kehittynyt monia eläinmaailman erikoisuuksia. Luontoa ovat muovanneet poikkeuksellinen ilmasto ja pitkään jatkunut maantieteellinen eristyneisyys.\nAustraliassa on jo suomesta tuttuun tapaan talvi- sekä kesäkausi, joskin vuodenajat ovat käänteiset niitä verratessa. Australian talvikausi on suomen kesäkuusta elokuuhun, ja kesäkausi kestää joulukuusta helmikuuhun. Kevät on syyskuu-marraskuu ajalla, ja syksy maaliskuusta toukokuuhun.\nYleisenä ajatuksena on, että Australiassa pärjää lyhyillä vaatteilla vuoden ympäri. Sanonta käy, etteivät Australialaiset edes omista pitkiä housuja. Talven aikana lämpötila kuitenkin laskee lähelle nollaa, ja korkeiden vuorien huipuilla lämpötila on pakkasen puolella. Korkeimpien Alppivuorien huiput ovat lumen peitossa vuoden ympäri eikä niillä asu kuin pieni määrä eläimiä, jotka ovat sopeutuneet kylmiin olosuhteisiin esimerkiksi horrostamalla. Talvella lumisade on myös mahdollinen, mutta joka vuonna sitä ei välttämättä tule ollenkaan.\nSateisimpia seutuja ovat rannikot, vaikka sateet pyyhkivät etenkin sadekautena koko maata. Tunnetuin Australia on varmasti armottomasta helteestään, joka voi parhaimmillaan kavuta jopa 40°C asteeseen. Aurinko paistaa yleisesti ottaen vuoden ympäri, myös talvisin. Miellyttävin vuodenaika on varmasti leuto syksy.\nSadekausista luonto kerää vettä varastoon kukoistaakseen kuivan kauden yli, jonka aikana maastopalot ovat harmillisen yleisiä. Esimerkiksi vuonna 2019 alkanut massiivinen maastopalo jatkui vuoden 2020 maaliskuuhun saakka, tehden merkittävää tuhoa niin luonnolle kuin Australian asukkaillekin.\nUsein sanotaan, että kaikki Australian eläimet voivat tappaa. Milloin se on krokotiili, käärme tai hämähäkki. Australian eläinkunta onkin äärimmäisen laaja ja siellä voi törmätä mitä erikoisempiin ja kiehtoviin otuksiin.\nMuutaman yleisimmän ja tunnetuimman eläimen listatakseni, joita on mahdollista nähdä myös O'Haran ympäristössä;\n- Kenguru, etenkin punajättikenguru ja harmaajättikenguru (elinvoimainen)\n- Koala (vaaraantunut)\n- Vompatti (suhteellisen elinvoimainen)\n- Isonauraja (elinvoimainen)\n- Papukaijat, etenkin kakadu ja ruusukakadu\n- Australianpelikaani (elinvoimainen)\n- Vesinokkaeläin (vahdittava)\n- Kettukusu (elinvoimainen)\n- Emu (elinvoimainen)\n- Pussiahma (erittäin uhanalainen)\n- Liito-oravat sekä sokeriorava (elinvoimaisia)\n- Lepakko (elinvoimainen)\n- Villisika (elinvoimainen)\n- Dingo (vaaraantunut)\n- Vesipuhveli (elinvoimainen, villi vesipuhveli erittäin uhanalainen)\n- Valaat, etenkin hetulavalaat ja ryhävalaat\n- Delfiini (elinvoimainen)\n- Merileijona ja hylje\n- Dugongi (vaaraantunut)\n- Krokotiilit, etenkin suistokrokotiili ja australiankrokotiili (elinvoimainen)\n- Käärme, kuten taipaanit, tiikerikäärmeet ja pytonit.\n- Joukko liskoja ja lintuja, joista mainittakoon gekot, agamat, piikkipiru, varaani, skinkit, paratiisilinnut, australiankiipijä sekä kiilapyrstökotka.\n- Hait, etenkin härkähai, australiansarvihai, tiikerihai ja valkohait.\nLähteet: yle.fi:n Avara luonto: ihmeellinen Australia, Dundernews.com: Yleistietoa Australiasta, rantapallo.fi: Australian ilmasto, peda.net\nLast Edit: Apr 2, 2020 15:10:10 GMT 1 by Benjamin


Panimo- ja virvoitusjuomateollisuuden yhteiskuntavastuullinen kampanja palkittiin - ePressi\nPanimo- ja virvoitusjuomateollisuuden yhteiskuntavastuullinen kampanja palkittiin\nTerveyden edistämisen keskus ry (Tekry) palkitsi panimo – ja virvoitusjuomateollisuuden Kännissä olet ääliö- kampanjan vuoden terveystekona.\nPalkintoraati (kirjailija Virpi Hämeen-Anttila, peruspalveluministeri Paula Risikko, THL:n ylijohtaja Erkki Vartiainen sekä YLE:n johtaja Olli-Pekka Heinonen) kiitti juomateollisuutta yhteiskuntavastuullisesta teosta. Tällä kampanjalla vaikutettiin onnistuneesti nuorten alkoholiasenteisiin.\n-Toivon, että palkittu kampanja rohkaisee yrityksiä laajemmin osallistumaan terveyttä edistävään toimintaan ja yhteisten ongelmien ratkaisemiseen. Tällaiset kampanjat avaavat aivan uudenlaisia kumppanuusmahdollisuuksia elinkeinoelämän, julkisen sektorin ja järjestöjen välille, sanoi Tekryn toiminnanjohtaja Janne Juvakka.\n-Halusimme Kännissä olet ääliö –kampanjalla pysäyttää nuoret aikuiset pohtimaan omia juomatapojaan, erityisesti alkoholin liikakäyttöä, kertoo Panimo- ja virvoitusjuomateollisuuden puheenjohtaja Yrjö Närhinen.\n-Se, että elinkeinoelämän toimija voittaa terveysteko-palkinnon, on rohkea päätös järjestöltä. Tunnustus lämmittää meitä ja rohkaisee yhteistyöhön terveysalan toimijoiden kanssa, jatkaa Närhinen.\n-Vastuullinen yritystoiminta etenee yrityksissä hyvin. Jokainen yritys räätälöi vastuullisuutensa oman toimintaansa ja omiin sidosryhmiinsä sopivaksi. Tämä juomateollisuuden saama terveysteko palkinto on hyvä esimerkki innovatiivisesta toiminnasta, sanoo EK:n vastuullisen yritystoiminnan asiantuntija Anna-Kaisa Auvinen.\nTerveys ja vastuullinen yritystoiminta teema jatkuu seminaarissa 27.5.2009\nTekryn ja mm. EK:n järjestämässä seminaarissa teemana on "Terveys ja vastuullinen yritystoiminta - leikkipuistoista kulutuksen kentille".\nPäivän aikana avataan yritysten yhteiskuntavastuun ja vastuullisen yritystoiminnan käsitteitä. Tavoitteena on herättää keskustelua ja tuoda esille esimerkkejä vastuullisesta toiminnasta sekä toimivasta yhteistyöstä elinkeinoelämän ja järjestösektorin välillä. Fokuksena on lasten ja nuorten terveys ja hyvinvointi.\nLue ohjelma ja ilmoittaudu\nLisätietoja: asiantuntija Anna-Kaisa Auvinen, 09-4202 2205.


Chateau Boswellin viinitila paloi Napa Valleyssa sunnuntaina. Kuva: Justin Sullivan / AFP\n29.9.2020 • Päivitetty 29.9.2020 05:12\nYhdysvalloissa länsirannikon valtavat maastopalot riehuvat nyt Kalifornian tunnetuilla viinialueilla. Yli 50 000 ihmistä on evakuoitu Sonoman ja Napan piirikunnista palojen takia, joita villitsevät kovat tuulet, kertoo uutistoimisto AP.\nYhteensä Kalifornian osavaltiossa yli 66 000 ihmistä on saanut evakuointikäskyn, kertoo sanomalehti San Francisco Chronicle (siirryt toiseen palveluun).\nSonoma ja Napa sijaitsevat noin 70 kilometriä San Franciscosta pohjoiseen. Sunnuntaiaamuna Napa Valleysta alkunsa saanut palo kasvoi valtavaa vauhtia polttaen lähes puoli hehtaaria maata joka viides sekunti, kertoo CNN (siirryt toiseen palveluun).\nSamalla seudulla liekehtivät maastopalot myös kolme vuotta sitten. Tuolloin 22 ihmistä kuoli. Nyt vuoden 2017 paloista selvinneet joutuivat taas jättämään kotinsa.\nChateau Boswellin viinitila paloi lähellä St. Helenan kaupunkia. Kuva: John G. Mabanglo / EPA\n– On kuin jumalalla ei olisi mitään myötätuntoa Sonoman piirikuntaa kohtaan, alueella asuva Susan Gorin sanoi AP:lle.\nHän on uudelleenrakentanut taloaan, jonka menetti kolmen vuoden takaisessa palossa.\nMaanantaina kolmen ihmisen kerrottiin kuolleen maastopaloissa 350 kilometriä Napasta pohjoiseen, Reddingin kaupungin lähistöllä.\n– Meidän palomiehet eivät ole saaneet juurikaan levätä. Eivätkä meidän asukkaat, Kalifornian osavaltion metsä- ja paloturvallisuusosaston apulaisjohtaja Daniel Berlant sanoi.\nYhteensä paloissa on nyt kuollut 29 ihmistä. Yli 7 000 rakennusta on tuhoutunut ja maastoa on palanut lähes 15 000 neliökilometriä, mikä on hieman Etelä-Savon maakuntaa suurempi alue.\nKaliforniassa kärsitään poikkeuksellisen vakavasta metsäpalokaudesta. Palot alkoivat levitä eri puolilla Yhdysvaltojen länsirannikkoa elokuussa.\nKalifornian maastopalotmaastopalotulkomaattulipalotviinitviininviljelyKaliforniaOnnettomuustapausKäymisteitse valmistetut alkoholijuomatNapan piirikunta, KaliforniahedelmänviljelyrannikotYhdysvallatNapa Valleymetsäpalotkuolema


Kirjoittaja Aihe: Ortodoksisuus (Luettu 2679 kertaa)\n« Vastaus #30 : 24.08.20 - klo:13:21 »\nLainaus käyttäjältä: PekkaV - 18.08.20 - klo:21:27\nVoisiko olla, että ihmeparantuminen on sisäistä. Ulkoiset merkit, labrakokein todistetut pysyvät, mutta ihminen on päässyt vaivansa kanssa sinuksi.\nEi voi, sillä kyseessä ei ole ihmeparantuminen. Moni ihminen on sopusoinnussa sairautensa tai vammansa kanssa kokien kehotukset etsiä parantumisihmeitä kiusallisina.\n« Vastaus #31 : 25.08.20 - klo:11:52 »\nLainaus käyttäjältä: luterilainen - 18.08.20 - klo:21:21\nJos ihmeparantumisia tapahtuisi todellisuudessa, niistä ei olisi vaikeata löytää todisteita, koska kansainvälinen tiedeyhteisökin osoittaisi sille suurta mielenkiintoa perehtyen ilmiöön suurella mielenkinnolla. Tutkimuksia olisi tuhansia ja saatavilla olisi todeksi osoitettuja ihmeparantumiskertomuksia. Todisteita ihmeparantumisista ei ole löydetty.\nMinulla on ainakin jalka kasvanut, kun sen puolesta rukoiltiin.\nYritin päästä tilanteesta irti, mutta eräs henkilö halusi rukoilla, niin hänen mielikseen suostuin.\nToki tiesin, että Jumala voi tehdä mitä Hän haluaa, vaikka kasvattaa jalkaa.\nSitä en tiennyt, mitä Hän minun kohdallaan tekee.\nTalvikenkien korot olivat yhdessä kun hän rukoili. Jalkaa ei vedetty, liekö rukoilija edes koskenut siihen.\nRukouksen aikana huomasin, että toisen jalan kantäpää menee eteenpäin.\nOli siinä 2 muuta kaverianikin katsomassa.\nKun lähdin kävelemään, sitten varsinaisesti huomasin, mitä oli tapahtunut.\nEi ollut tiedemiehiä paikalla asiaa todentamassa, enkä itsekään ole asiasta melua pitänyt, aika harvoin olen asian ottanut esille.\nSe, uskovatko ihmiset vaiko eivät, ei vaikuta minun jalkani nykytilanteeseeni mitenkään.\n« Vastaus #32 : 25.08.20 - klo:11:58 »\nortodoksikirkossa uskotaan pyhimysten ja ikonien tekevän parantamisihmeitä.\nMuistan lukeneeni, että kerrotaan, että jonkun saarnaajan vaateparsia vietiin joskus sairasten päälle ja sairaita parani, taisi jopa kaikkikin parantua.\nSellaistakin muistan lukeneeni, että kun jonkun varjo vain osui sairaisiin, niin ne jo paranivat. Oliskos ollut niin, että tästä johtuen sairaat pyrkivat tilanteeseen, että tämän henkilön varjo heihin osuisi.\n« Vastaus #33 : 25.08.20 - klo:12:13 »\nLainaus käyttäjältä: karjalaisenkyösti - 25.08.20 - klo:11:52\nSubjektiiviset kokemuksesi ovat siis todisteita ihmeparantumisesta?\n« Vastaus #34 : 25.08.20 - klo:12:20 »\nLainaus käyttäjältä: karjalaisenkyösti - 25.08.20 - klo:11:58\nTavallisimmin parantavien ikonien ja parantajapyhimysten ihmeparantumiskertomuksissa sokeat saavat näkönsä, rammat kävelevät ja kuolleet heräävät ainoastaan jossain hyvin kaukana Venäjällä.\n« Vastaus #35 : 25.08.20 - klo:13:22 »\nOrtodoksisessa kirkossa tunnetaan 18 palkattaparantavaa parantajapyhimystä, joilta voi pyytää ihmeparantumista. Samalla voi antaa kirkolle rahaa.\n"Tällaisia kuuluisia pyhiä palkattaparantajia olivat muiden muassa:\nOrtodoksisessa kirkossa tunnetaan hyvin ainakin edellä luetellut 18 palkattaparantajaa, joista osa mainitaan ortodoksisessa kirkossa esim. sairaanvoitelun sakramentissa. Näiden lisäksi esimerkiksi Venäjällä tunnetaan vielä useita erilaisia pyhiä, joita rukoillaan jonkun sairauden kohdalle osuessa. He eivät kuitenkaan ole välttämättä palkattaparantajina tunnettuja pyhiä. Tällaisia ovat mm. pyhä Simon pikkulasten terveyden suojelija, pyhittäjä Mooses himokkaista haluista päästäjä, pyhittäjä Myron kuume- ja horkkataudista parantaja, marttyyri Longinos silmätaudista parantaja sekä marttyyri Bonifatios juopottelusta vapauttaja."\n« Vastaus #36 : 25.08.20 - klo:15:40 »\nKosmaksen ja Damianoksen kunnioitus levisi nopeasti läpi Rooman valtakunnan sekä idässä (Konstantinopoli) että lännessä (Rooma). Heidän laajalle levinneet kunnioitus ja reliikit ovat todennäköisesti syinä, miksi Kosmasta ja Damianosta alettiin pitää kolmena eri parina, vaikka todennäköisesti oli vain yksi pari. Näin kerrotaan Ortodoksisen kirkon sivuilla.\n« Vastaus #37 : 25.08.20 - klo:17:02 »\nLainaus käyttäjältä: luterilainen - 25.08.20 - klo:12:20\nihmeparantumiskertomuksissa sokeat saavat näkönsä, rammat kävelevät ja kuolleet heräävät ainoastaan jossain hyvin kaukana Venäjällä.\nMikäli joitakin tämän listan asioita tapahtuu lähiympäristössä, niistä monesti on paras olla hiljaa, ainakin siinä lähiympäristössä.\nVoi olla hyvä ennen mahdollista kertomista varmistaa, että kuulijat kestävät kuulemansa, helposti luisutaan sivuraiteille niin kertojina kuin kuulijoinakin.\nJeesuskin välillä kielsi niistä kertomasta, välillä taasen kehotti.\n« Vastaus #38 : 25.08.20 - klo:21:30 »\nLainaus käyttäjältä: karjalaisenkyösti - 25.08.20 - klo:17:02\nYhdysvalloissa on helluntaiseurakuntia, joissa Mark. 16: 17-20 mukaisesti käsitellään myrkkykäärmeitä ja juodaan lipeää. Saarnaajia kuolee puremiin jatkuvasti, kuten helluntaiseurakuntaan kuulunut käärmesaarnaaja Jamie Coots.\nserpent handling service https://www.youtube.com/watch?v=bkMHVQL6h0s\nInside one of the few serpent handling churches in Appalachia https://www.youtube.com/watch?v=t-LiD2lQnuE\n« Viimeksi muokattu: 25.08.20 - klo:21:37 kirjoittanut luterilainen »\n« Vastaus #39 : 26.08.20 - klo:05:48 »\nLainaus käyttäjältä: luterilainen - 25.08.20 - klo:21:30\nOlen minäkin kuullut tuonkaltaista tapahtuvan. Kumma kun nuo ylilyönnit tapahtuvat aina jossain maan äärissä meistä katsoen. Mahtaakohan olla mitään tieteellistä tutkimusta, jossa valvotuissa olosuhteissa noiden todenperäisyys olisi vahvistettu?\n« Vastaus #40 : 26.08.20 - klo:07:03 »\nOnpa keskustelu heilahtanut kauas otsikostaan! Appalakkien käärmeiden kanssa urheilevat helluntailaiset edustavat jokseenkin ortodokseista katsottuna toista kristillisyyden äärilaitaa.\n« Vastaus #41 : 26.08.20 - klo:09:46 »\nSana ortodoksinen tarkoittanee puhdasoppista.\nNäinhän se on aina tapahtunut: joku huomaa jonkun uuden käsitteen, asian tai toimen, jota ei vielä aiemmin ollut käytössä ja markkinoi käsityksensä ja muodostaa tästä uuden uskonsuunnan. Siis sellaisen, jossa jo olemassa olevaan on lisätty tuo uusi idea. Näin on toimittu ja toimitaan ja tullaan toimimaan. Kunpa muistaisin, olikos niitä tällä hetkellä maapallolla n. 20 000 erilaista kristilliseksi luokiteltavaa uskonsuuntausta. Ja jotkut ovat todella kiivaita: vain meidän tapamme tulkita raamattua on se oikea tapa.\nJeesuksen rukous taas pysäyttää ajattelemaan:\n« Vastaus #42 : 26.08.20 - klo:10:03 »\nLainaus käyttäjältä: karjalaisenkyösti - 26.08.20 - klo:05:48\nMatteuksen evankeliumin 18:20 mukaan Jeesus kuitenkin oli paikalla Mark. 16: 17-20, muttei kuitenkaan auttanut ihmeparantavasti vaan käärmesaarnaaja Jamie Cootsh kuoli käärmeen puremaan. Tosin kokemuksen aidosti parantumisesta voivat saada aikaan useat syyt. Lääketieteessä tunnetaan myös kasvainten äkillinen katoaminen. Lääkärit käyttävät tällaisesta termiä spontaani regressio eli itsestään häviäminen. Paraneminen voi olla myös täysin riippumatonta hoidosta. Se, että sairaat parantuvat ilman lääketieteen apua pidetään ihmeenä. Vaikka lääketiede ei löydä parantumiseen syytä, niin kysymyksessä ei ole parantumisihme.\nKasvain hävinnyt itsestään https://yle.fi/aihe/artikkeli/2007/01/01/kasvain-havinnyt-itsestaan\n« Vastaus #43 : 26.08.20 - klo:12:38 »\nLainaus käyttäjältä: Annikka - 26.08.20 - klo:09:46\nOikeastaan se tarkoittaa oikein ylistävää. Puhdasoppisuutta voi sanoa purismiksikin.\n« Vastaus #44 : 27.08.20 - klo:14:20 »\nLainaus käyttäjältä: Pena - 26.08.20 - klo:12:38\nMaamme ortodoksikikko on puristinen muun muassa naispappeudessa, esiaviollisessa seksissä, avioliitossa, avioerossa, avioeronneen uudelleen avioitumisessa, homoseksualismissa ja homoavioliitossa.


Metron uusi ohjausjärjestelmä käyntiin yskien - Kotimaa - Uutiset - MTV.fi\nMetron uusi ohjausjärjestelmä käyntiin yskien\nJulkaistu 03.12.2012 21:53\nViikonloppuna asennettu metron uusi ohjausjärjestelmä hankaloitti tänään liikennettä Helsingissä.\nVuorovälit olivat epäsäännöllisiä, ja lisäksi Mellunmäen ja Vuosaaren haaroilla oli myöhästymisiä, kertoi Helsingin kaupungin liikennelaitos (HKL).– Ongelman selvittelyssä ollaan aika pitkällä, ja näillä näkymin näyttää siltä, että ensi yön aikana saadaan aikataulu ladattua järjestelmään, kertoi automaattimetron projektipäällikkö Kimmo Reiman HKL:stä maanantai-iltana.\nJos aikataulun lataaminen onnistuu eikä uusia pulmia ilmene, metron liikennöinti palautunee ennalleen tiistaina.Metro oli suljettuna viikonloppuna ohjausjärjestelmän testien vuoksi. Testeissä järjestelmä toimi suunnitellusti.\nMaanantaina otettiin käyttöön myös uudet laiturinäytöt, joskin niitä testataan vielä. Luetuimmat: Uutiset